Hobi adolah kagiatan nan bisa kito lakuan katiko sadng latiah jo rutinitas nan dijalani sahari-hari. Hobi bisa dijadian palarian dari kasibukan nan mambosankan, untuak mananangan pikiran, sahinggo katiko kito baliak ka rutinitas itu kito bisa baliak fokus dan mangarajoan karajo dengan baiak liak. Hobi bisa barupo hal nan manyanangan, kagamaran, atau kagiatan lainnyo nan bisa maningkekan baliak samangaik bakarajo wak. Raso den indak ado urang di dunia ko nan indak mampunyoi hobi. Kito mambutuhan hobi untuak mangambangan diri pulo, untuak manyaluran minaik dan bakaik. Urang nan indak mampunyoi hobi pasti iduiknyo akan sangaik mambosankan. Alah di karajo nyo marasoan bosan, inyo indak lo bisa malarikan diri atau sakadar mancari kagiatan lain salain rutinitasnyo.


Makanan khas daerah Pariaman yaitu sate Pariaman mamiliki raso nan sangek enak. Satu nan terbuek dari daging sapi, kambing atau ayam iko mamiliki aroma nan sangek manggugah salera. Bumbu nan terdapek di dalam daging iko kalua katiko daging dilatakkan di atas bara api dan di kipas. Sate Pariaman iko sangek dikenal di saluruah daerah Sumatera Barat. Sate Ajo adolah nama lain dari sate ini. Jo paduan kuah sate nan kental serta aroma nan dihasilkan dari bumbu-bumbu olahan kuah iko mambuek penikmat sate Pariaman manjadi ketagihan dan sulit untuak bahenti. Katiko sasaurang mamakan sate Pariaman iko partamo kali mako inyo akan mancubo untuak kali barikuiknyo karano telah ketagihan atas rasonyo nan nikmat. Maka dari itu katiko kamu bakunjuang ke Pariaman jan lupo untuak mambeli makanan satu ini.


Terjun Payung tamasuak ka dalam kegiatan olahraga yang dilakuan jo caro lapeh landas dari pasawat. Para etlet haru malumpek dari katinggian itu, dan parasut yang ado di badannyo akan mangambang katiko terjun dengan caro tuas pado parasuik tasabuik. Bantuak nyo parasut ko kayak kubah, bantuak malingkar, heksagonal, atau malangkuang. Parasut ko tabuek dari nilon yang ringan jo kuek, kain yang digunoan labiah tahan lamo. Manfaaik olahraga tajun payung ko bisa maningkek an produksi hormon serotonin. Olahraga tajun payung ko indak bisa dilakuan dek sambarang urang kareno iko tamasuak ka dalam olahraga ekstrim. Untuak yang barani mancubo, kegiatan iko juo bisa mangurangi stres.


Jumping jack dikecek an yang tamasuak ka dalam olahraga ringan. Jumping jack ko adolah salah satu dari latihan lompek yang marupokan kombinasi antaro latihan aerobic jo resistensi sahinggo baguno juo untuak malatiah sistem jantuang, paru-paru jo otoik sacaro basamoan. Rina adolah urang nan suko juo malakuan jumping jack salain plank, yang bisa dikarajoan tiok hari kareno bisa malakuannyo cuma duo minik se kurang labiah. Rina mangecek an katiko inyo malakuan jumping jack biso dikecek an bantuak katak malumpek, gerakan mambuka tutuik tangan jo kaki dan sembari malumpek. Olahraga ko juo bisa dilakuan dek sadoalah urang. Banyak banalah pokoknyo manfaaik dari malakuan olahraga jumping jack ko.


Masin cuci adolah alat nan bafungsi untuak mancuci kain baik kabutuhan rumah tanggo atau pun kapantingan bisnis, dalam pamakaiannyo, masin ko sangek mambantu dalam maringankan karajo para ibu rumah tanggo karano katiko mancuci jo masin mako para ibu dapek malakukan kahiatan lain tanpa taganggu dek kagiatan mancuci. Manuruik panalitian pado tahun 1886 batino maambiak aia salapan dampai sapuluah kali satiok hari dari masin pompa aia, sumua, atau mato aia. Proses mancuci baju tu baiktu malitak an dan sangek manyito wakatu, dimulai dari marandam, baju sudah tu manggosok ciek ciek sasudah tu baju kan di bileh jo aia baru dan tahapan nan paliang litak adolah katiko mamacik baju jo tangan sudah tu manjamua di bawah tariknyo matohari.


Katiko ketek awak acok mamainan olahraga boal bekel nan bakalompok. Biasonyo mamakai bola tenis nan warna kuniang. Ado bantuak formasi nan digunoan untuak malakuan pamainan bola bekel. Paraturannyo biaso babeda saketek tiok daerah jo sakolah. Yang mangikuik an pamainan ko ado sakitar 6 sampai 10 urang. Masiang ado 2 kalompok nan manjadi lawan satu samo lain. Katiko bola dilempa dek lawan, kalompok nan manjago bakpo caronyo bisa sampai titiak nan alah ditantuan sampai indak kanai bola nan dilempaan tadi. Manggarik tiok urang harus samo dan haru elok-elok maagiah aba-aba bia lawan indak bisa manganai badan kelompok nan manggarik manghinda. Kalau alah salasai ciek putaran dan indak ado yang kani bola mako bisa dikecek an manang dari lawan. Pamainan iko acok dilakuan katiko ketek dan mnajdi pamainan favorit katiko jam kosong.


Kawan ambo nio maajak uji nyali dengan olahraga Panjek tabiang. Wakatu ado kagiatan sakolah di lua ruangan kami alah pernah panjek tabiang nan indak tinggi bana. Jadi adolah pangalaman saketek-saketek, ikuik lah ambo jo kawan ambo ko ka tampek nan labiah ekstream lai panjek tabiang nyo. Panjek tabiang dikenal juo dengan rock climbing, yang marupokan aktivitas dima seorang mamanjek, turun atau manjalani bisa dikecek an malintehi formasi batuan alami atau batu dindiang buek an urang. Kalau yang ambo jo kawan ambo ko alami, asli dari tabiang nyo bana. Indak tabayang baa ekstrem nyo, kami indak sampai ka ateh bana kareno rasonyo alah gamang.


Rumah Pakan Kamih marupakan sabuah panginapan babasis guest house nan ado di Sumatera Barat. Rumah dengan bantuak arsitektur nan unik iko tapeknyo talatak di Kabupaten Agam, Tapeknyo di Pakan Kamih, Nagari Koto Tangah, Kecamatan Tilatang Kamang. Rumah Pakan Kamih tadiri dari babarapo kamar dan disatiok kamarnyo tasadio pulo dapua ketek. Salain itu, fasilitas lain nan disadioan adolah wifi dan internet gratis nan bisa diakses sapuehnyo, tampek parkir nan lapang, kolam ranang jo sarapan. Rumah Pakan Kamih ko cocok bana digunoan untuak gathering kantau atau kaluarga, bahan indak jarang ado pangunjuang nan mamanfaatkannyo sabagai tampek untuak bafoto momen-momen sakral, bantuak foto pre wedding.


Bakunjuang ka Yogyakarta tantu indak ndak Lapeh jo makanan khas daerah inyo yaitu nasi gudeg. Nasi gudeg adolah makanan yang tabuek dari nangko mudo yang di agiah jo santan. Nasi gudeg juo bisa di agiah jo bamacam-macam lauk, ado ayam, tempe jo tahu bacem dan samba krecek nyo. Banyak urang nan pai ka Jogja untuak mancuboan nasi gudeg karena khas bana daerah situ. Manuruik lidah urang Sumatera apolai nan suko padeh, kabanyakan kurang suko jo nasi gudeng. Apolai urang nan indak suko manih bantuak tahu jo tempe bacem dan lauk dari nasi gudeng ko memang kabanyakan di bacem, talua nyo pun bawarno samo jo tahu dan tempe bacem.


Sony adolah merek kamera nan barasal dari Japang. Sony pun mamiliki 11,08 saham Tamron nan marupokan sabuah parusahaan manufaktur lensa dari Japang. Salah satu series kamera nan dikaluakan dek sony adolah sony alpha. Sony alpha marupokan series kamera DSLR nan diproduksi pado tahun 2006. Sony alpha adolah satu-satunya jenis kamera nan mamiliki seri SLT. T mampunyoi arti Transluscent atau semi transparan. Semi transparant mamungkinkan cermin pado DSLR digantikan dek cermin transluscent. Nantinyo cermin transluscent iko akan tetap mangarik dan bafungsi tetap sabagai cermin sakaligus manaruihkan sinyal ka sensor tanpa mangangkek cermin. Sony alpha mamanfaatkan dan mangambangkan teknologi kamera Konica Minolta.


Dumbel adolah salah satu alat olahraga nan biaso digunoan dek urang sabagai pangganti barbel. Bantuaknyo pun hampia samo tapi labiah ketek dari barbel. Ukurannyo dumbel ko babeda-beda. Mulai dari dari 0,5 kg- 10 kg. Jadi kok ka makai alat ko bisa disasuai an se jo kebutuhan kalian. Alat nan ciek ko biasonyo digunoan dek urang untuak malatiah otot-otot utamo tubuah mode otot bahu, dado, langan, dan kaki. Selain itu, alat ko bisa lo manstabilan gerakan latihan, manjago ketahanan tubuah, dan untuak malatiah otot bisep dan trisep. Bagi kalian nan baru mulai mancubo olahraga angkek baban piliahan nan tapek mamakai dumbel ko.


Sangat disayangkan bana kini banyak anak nan durako ka urang tuonyo. Padohal awak sebagai anak harus berbakti kapado kaduo urang tuo karano mereka adolah pintu sarugo untuak anak-anaknyo. Jangan kan durhako mangecek 'ah' 'is' 'cis' se ndak buliah apo lai maninggikan suaro bahkan manyakik an fisik urang tuo. Babeda bana jo video viral nan tasebar di instagram katiko anak maaniayo ibunyo. Dalam video tu nampak seorang ibu nan alah paruah baya ditendang de anak bujangnyo sampai taduduak dan tahampek ka lantai. Bahkan katiko alah jatuah tu se paruik ibuk ko masih se ditendang-tendang. Antah apo nan tajadi anak bujang nyo maaniayo ibuknyo ko bantuak urang sedang kesurupan. Ndak kenal raso ibo.


Satiok urang pasti pernah mangalami stress. Banyak hal nan bisa jadi pamicu stress. Dan banyak juo caro nan bisa dilakuan untuak mangurangi stress. Manuruik Aden caro partamo nan harus dilakuan katiko manghadapi stress adolah mancari tau apo nan manjadi akar parmasalahan atau panyabab stress. Kalau alah tau apo panyababnyo kito pun dapek untuak mancaro solusinyo. Tapi kalau stress nyo alah talampau parah alangkah eloknyo apobilo dibaok ka ahlinyo. Karano stress nan dipadian jo dan bakapanjangan bisa mangganggu mental sampai mangganggu kesehatan samacam hipetensi jo serangan jantuang. Jadi stress dapek timbul karano pamikiran, kurang makanan sehat, dan lalok nan indak cukuik pun dapek mambuek stress. Karano lalok nan cukuik dapek mambantu manjalani iduik dengan baik dan nyaman.


Gunuang di maso sekarang samakin manjadi primadona untuak urang nan manyukoi alam. Bahkan kini gunuang bukan hanyo didatangi untuak hal-hal mistis, tapi didatangi juo untuak mahilangkan stres. Banyak urang mamiliah gunuang sabagai tampek liburan. Salah satu gunuang nan banyak didaki adolah gunuang semeru. Gunuang semeru talatak di Kabupaten Malang dan Kabupaten Lumajang di Jawa Timur. Tinggi gunuang semeru ado di angko 3.676 meter di ateh permukaan lauik. Gunuang semeru adolah gunuang nan bajenis stratovolcano. Stratovolcano adolah gunuang barapi nan babantuak kerucut. Salah satu daya tarik gunuang semeru sahinggo banyak didaki adolah ranu kumbolo. Ranu kumbolo adolah danau nan talatak di jalur pandakian gunuang semeru. Banyaknyo urang nan mandaki ka gunuang semeru dan pesona ranu kumbolo telah mambuek gunuang semeru manjadi salah satu wisata alam favorit di Indonesia.


Namo ambo Aisyah Pratiwi, atau biaso di panggia Tiwi. Ambo kini duduk di bangku kuliah. Alhamdulillah ambo masuak kuliah ko lewat jalur prestasi dan juo dapek beasiswa. Satiok semester ambo di agiah uang balanjo untuak keperluan kuliah. Salain itu, ambo pun mancubo manjua online untuak tambah piti lanjo. Ambo manjua apopun nan ka dibali mahasiswa, baiak itu pakaian, sapatu, tas, ataupun buku bahkan makanan. Satiok semester ambo tarui sisoan untuak di tabuang. Karano ambo tau suatu katiko ambo pasti ado keperluan nan mandosak, baiak itu keperluan pribadi ataupun keperluan kuliah. Salamo kuliah ambo baraja nan namonyo manajemen keuangan. Ambo harus pandai manyisiahan piti nan ambo dapek. Manabuang bukan berarti ambo sampilik samo diri surang, apo nan ambo butuhkan akan ambo bali. Ambo barusaho mamisahan ma nan keperluan ma nan kandak. Jo manajemen keuangan nan rancak, InsyaAllah iduik wak aman, karano awak lah punyo yang namonyo simpanan.


Pisang goreang sangaik mudah ditamukan di Indonesia. Bisa dikecekan pisang goreang adolah makanan khas nan hanyo bisa ditamukan di Indonesia. Mambuek pisang goreang pun sangaik gampang. Bahan-bahan nan diparalukan pun indak banyak dan bisa ditamukan di dakek tampek tingga kito. Karano mudahnyo mambuek goreang pisang dan mudahnyo manamukan bahan-bahannyo, kito bisa mambueknyo di rumah sacaro acok. Bahan-bahan nan diparalukan untuak mambuek pisang goreang adolah pisang, tapiang tarigu, dan saketek gulo. Langkah partamo untuak mambuek pisang goreang adolah mamotong pisang sasuai jo ukuran nan diinginkan. Kamudian buek adonan dari tapuang tarigu dan tambahkan saketek gulo. Salanjuiknyo masuakan pisang ka dalam adonan tapuang. Terakhir goreang pisang nan lah dibaluik jo tapuang. Goreang hinggo kacoklatan. Gampang kan mambuek pisang goreang? Jadi tunggu apolai? capek buek goreang pisang di rumah!


Manjalang Bulan Ramadan dan Hari Rayo den jo amak den pai malangkok-langkokan isi dapua untuak mambuek kue, mambuek samba, sampai tampek malatakan samba, jo toples kue. Hari Minggu, katiko amak den libur karajo, den pai ka salah ciek toko nan lumayan langkok manggaleh macam-macam alaik masak jo dapua. Namonyo SB Houseware nan talatak di Jln Bypass Bukittinggi. Di sinan den mambali toples kue, tampek atak samba nan bisa diputa, tu sendok makan nan baru, jo babarapo mangkuak. Rencananyo ama nio mambali piriang makan pulo agak salusin, tapi sayangnyo di sinan abih. Akhirnyo kami mamutuihan untuak sagiro mambayia balanjoan kami nan kanai sakitar Rp. 1.250.000. Salanjuiknyo kami pinah ka Toko Kedaung nan ado di simpang aua, di sinan kami mambali piriang makan nan sabalumnyo indak ado di SB Haouseware. Sasudah sado barang masuak ka dalam oto, kami mamutuihan untuak pulang ka rumah.


Almarhum kakek ambo suko bana makan seafood, antah itu udang, antah itu kapitiang, pokoknyo nan makanan lauik gitu pasti nyo suko. Dulu waktu masih karajo dan masih sehat-sehatnyo salah satu tampek favorit kakek ambo makan seafood adolah di rumah makan chinese food Apollo di daerah Pondok yang kebetulan dakek jo rumah. Kakek pun acok maajak nenek dan anak-anaknyo makan di siko.Satiok ado perayaan apo se pasti maajak makan ka siko. Disitu olahan seafoodnyo macam-macam jadi bisa batuka-tuka salero wak. Pas ambo kasitu jo nenek ambo yo lamak masakannyo, cuma haragonyo agak maha. Tapi kok dipikia-pikia sababdiang lo jo rasonyo. Raso masakan buatan koki.


Baru-baru iko ado pamandangan baru nampak di Ramayana Bukittinggi. Texas Chicken restoran capek saji nan dulu ado di bagian muko Ramayana, kini baganti jo restoran capek saji nan lain, yaitu Hokben. Hoka-hoka Bento, baitu dulu urang mangenalnyo, restoran nan ka dibukak di Ramayana di awal bulan Desember iko adolah cabang partamo nan ado di Bukittinggi. Restoran nan manyajian makanan capek saji asal Japang iko babasis di Jakarta. Karano namonyo banuansa Japang, banyak urang nan manyangko bahwo makanan iko barasal dari Japang, padahal restoran iko murni punyo urang Indonesia, hanyo sajo inyo manyuguahan cito raso Japang dan maadopsi suasana makan di Japang.


Misal awak nio pai mamakai KRl supayo labiah capek ka tampek nan dituju. Sabalumnyo awak harus tau baa caro naiak krl ko, kalau indak tau arah awak bisa batanyo ka patugas setempat. Paralunyo jan malu batanyo kapado patugas adolah supayo awak indak salah tujuan. Kareno pernah ambo surang pangalaman, salah tujuan pas nio pai ka bekasi tampek saudara naiak KRL untuak patamo kalinyo. Tibonyo ambo salah jalan kareno malu batanyo dan masuak-masuak se ka dalam krl. Itu adolah sabuah pangalaman ambo, jadi katiko naiak angkutan umum awak harus tau dulu caronyo dan batanyo ka nan tau. Untuak itu jan malu batanyo, kalau indak nio tasasek jan malu untuak batanyo.


Katiko libur, anak-anak lubuak buayo khususnyo anak mutiara putih mamanciang dari siang hari sampai sore hari. kami mamanciang manggunoan alat sederhana yaitu kayu, banang jo mato kaia senyo. soalnyo budget anak-anak sagadang kami waktu itu ndk ado untuk pambali joran do, nan punyo joran paliang urang nan bapitih atau rmang urang gaeknyo hobi mamanciang. kami mamanciang kadang dibanda kadang di kolam pak tio. Ndak jarang kami ketahuan dek pak tio katiko mamanciang di kolamnyo. kalau ketahuan kami pun langsuang kabur dari sinan mancari tampek aman. Namun satalah aman, kadang kami baliak kabkolam tu untuak mamanciang liak. kecek pak tio kami ko anak-anak mada.


Minuman teh talua mampunyoi banyak manfaat untuak tubuah, mabuek nyo pun sangeklah mudah, hanyo mambutuahan 3 bahan yaitu talua itiak, gulo dan teh. Partamo kali pisahan kuniang talua jo putiahnyo, karano awak hanyo mamakai kuniangnyo sajo. Masuakan kuniang talua ka galeh. Salanjuiknyo masuakkan gulo 1 ½ sendok makan atau sasuiai salero, kocok talua jo gulo, bia capek bisa pakai mixer. Kocok sampai warnanyo agak putiah, kamudian masuakan teh celup kadalam galeh. Salanjuiknyo angekan aia, satalah aia manggalagak masuakan aia saketek saketek atau bertahap bia ndak malimpah. Tunggu agak saminik bia talua agak masak baru aduak lambek lambek. Teh talua siap diidangan dan diminum.


Olahraga nan kini katuju dek batino adolah oalharaga wajah. BIasonyo olahraga wajah ko dilakuan unutuak maniriskuan wajah nan ado lipadatan dibawah dagu nan biasonyo agak mangganggu penampilan di muko. Babarapo teknik olahraga wajahnyo yang partamo mulai dari bagian ateh dahi tu lanjuik an kabawah sampai palipiah. Lanjuik an dari pungguang alis dan manuju ka palipih muko. Takan bagian bawah mato dan guliangkan ka arah palipis baliak. Takan bagian bawah iduang dan bagian kontur tulang pipi sampai ka arah talingo. Nan tarakhir takan kuek di bawah talingo abis tu elo manuju tulang selangka. Lakuan gerakan nan tadi tiok pagi jo malam untuak hasil nan kadituju.


Ambo satiok malam kalau indak bisa lalok pasti mandanga radio katiko nio lalok. Ambo indak suko kalau pas wakatu lalok tu manonton, kareno tambah indak lamak mato ko jadinyo. Kalau mandanga radio ambo bisa sambia mamejamkan mato. Apolai siaran radio kadang ado nan mambahas tentang hiduik, cinto ado juo nan malawak. Ambo sanang mandanga an radio, walaupun anak zaman kini alah labiah ka gadget dan aplikasi-aplikasi lainnyo. Kareno katiko mandanga radio raso awak berinteraksi juo jo urang tu. Apolai kalau alah manyetel lagu-lagu, ondeh tambah lamak ambo mamejamkan mato. Kareno saraso baok suasano. Mungkin dek kareno pas ketek dulu ambo juo acok mandanga radio didalam oto jo apak ambo.


Ali bin Abu Thalib adolah salah satu sahabat nabi nan mampunyoi keberanian nan sangek tinggi. Ali bin Abu Thalib adolah anak dari paman nabi Muhammad yaitu Abu Thalib. Di saat usianyo masih ketek nyo alah mamutuihan untuak barado di jalan kebenaran dengan mamaluak dan menyiarkan ajaran Islam kepado masyarakat. Walaupun usia nyo masih ketek tapi keberaniannyo manuruik ambo sangat paralu dijadian contoh apolai untuak awak nan mudo-mudo. Banyak anak-anak mudo kini nan suko manyerah terhadap cita-citanyo, padahal kalau dibandiangkan dengan sahabat nabi Ali bin Abu Thalib alun ado apo-aponyo. Beliau rela untuak mengorbankan jiwa raganyo untuk berjuang karano keyakinannyo terhadap Islam.


Baralih ka Jambi ado rumah adaik namonyo Rumah Panggung Kajang Lekong. Rumah panggung kajang lekong ko unik bana karena mamiliki banyak ruang ado yang mangecek an 8 ruang. Manuruik sajarah ruang-ruang itu mampunyoi fungsi masiang-masiang. Ruang patamo disabuik jogan untuak baistirahat dan biasonyo alah ado tampek minum, ruang kaduo adolah serambi depan yang bafungsi untuak manarimo tamu laki-laki, ruang katigo adolah untuak lalok laki-laki, setelah itu ruang embeng malintang untuak kamar pengantin setelah upacaro adaik salasai, kalimo untuak lalok padusi, kaanam untuak manarimo tamu padusi, katujuah  sebagai tampek panyimpanan makanan jo aia, tarakhir untuak dapua atau alaik mamasak bagi keluargo.


Semenjak adonyo covid 19 mambuek banyak perubahan nan tajadi di masyarakaik. Mulai dari bidang ekonomi, sosial, pendidikan, bahkan kegiatan agama. Kegiatan agama nan biasonyo di adokan di masajik kini harus di rumah. Mulai dari solat wajib, solat jumat, tarawiah katiko bulan puaso, serta kajian-kajian rutin. Walaupun demikian banyak caro nan bisa awak lakukan supayo tetap bisa maikuti kajian-kajian rutin walaupun barado di rumah karano banyak masajik-masajik nan manyadiokan kajian sacaro online untuak para jamaahnyo sahinggo tetap bisa maikuti siraman rohani Islam. Selain itu, di era digital sado informasi bisa awak dapek an darima se contohnyo dari Youtube. Dari Youtube awak bisa maikuti kajian-kajian bahkan dari ustadz-ustadz terkenal. Tingga piliah nan ma awak nio.


Salah satu makanan favorit urang nan bakunjuang ka dermaga yaitu pensi atau dikenal jo kerang nan banyak hiduik didanau nan ado di Sumatera Barat. Makanan nan babahan utamo yaitu pensi iko mampunyoi raso nan lamak. Dibarasiahan jo dirabuih di api gadang dijangka waktu nan cukuik lamo mambuek isi pensi dapek masak sempurna. Raso bumbu nan ado didalam kuah manambah raso nikmat katiko mamakanyo apolai sambia mancaliak danau nan lueh jo dikelilingi dek pabukik an. Dihidangkan kadalam galeh plastik atau kadalam mangkok. Mamakan manggunoan tangan untuak mangubak pensi-pensi nan alum tabukak dari cangkangnya mabuek aktivitas iko manambah nikmat dek dapek mancucuik kuah nan ado didalam cangkang.


Bagi sasaurang nan nio mambali iPhone second atau bekas pemakaian mako ado beberapa hal nan paralu diperhatikan sahinggo kualitas nan didapek  indak mangecewakan. Partamo yaitu mangecek imei-nyo sabagai pertanda bahwa handphone iko marupokan original keluaran dari brand Apple dan jugo tadaftar di  Indonesia. Kaduo, mamastikan tingkat kesehatan baterai dan mangecek apakah baterai dari iPhone tasabuik marupokan baterai original atau pernah diganti. Ketigo,  mangecek keadaan kamera serta speaker handphone tasabuik karano hal iko marupokan poin nan cukuik penting katiko mambalisabuah handphone. Kaampek,  melihat respon dan kinerja dari handphone contohnyo katiko manekan icon atau manggeser Apakah handphone tasabuik manerima respon sacaro capek atau tidak.


Mesin cuci merk  LG dengan baat 15 kg cocok digunakan untuak usaha laundry. Dengan desain mesin cuci nan besar mambuek baju nan dicuci jugo banyak sahinggo mampermudahkan urang untuak mancuci baju dalam jumlah helai nan banyak. Selain itu jugo mamiliki duo warna yaitu silver dengan hitam. Mesin cuci merk LG iko mamiliki desain kotak dan mamiliki ampek kaki nan dapek manyangga mesin cuci ini. Lalu tadapek tombol nan digunakan untuak mangatur  waktu dalam mancuci dan mangering. Selain itu jugo bentuknyo nan manarik karano ado bolongan bulat di tengahnyo nan dapek dimasukkan baju. Dan pengguna mesin cuci iko indak paralu khawatir karano alah dilengkapi tutuik mesin cuci nan sangek arek sahinggo baju katiko dicuci indak akan kelua. Selain itu air nan sadang diputa dalam mesin cuci jugo indak akan merembes kelua.


The Edge Harau Glamping Payakumbuh salah satu panginapan di Sumatera Barat nan akhia-akhia ko hits dan baru viral di media sosial. Tampek iko baru sajo diresmian pado bulan November tahun 2021 lalu. Ciek lai panginapan nan maangkek konsep Glamping atau Glamour Camping. Tampek panginapan iko mampunyoi lahan nan cukuik lueh adn fasilitas nan cukuik langkok. Daya tarik nan utamo dari The Edge harau Glamping iko adolah suguahan kawan Harau nan dikaliliangi pabukikan dan tabiang-tabiang nan nampak megah dan jauah dari iruak pikuak pakotaan. Harago untuak manikmati Camping di dalam tenda putiah nan unik ko marogoh pitih nan lumayan, mulai dari Rp 350.000 - Rp 1.200.000/ malam tagantuang tipe glamping nan diambiak dek pangunjuang.


Tampek wisata nan alum banyak urang lua tau yaitu Puncak Gagoan. Tampek nan rancak iko talatak di gugusan pegunungan Bukik Barisan. Labiah tapeknyo di Paninggahan, Kabupaten Solok. Puncak gagoan talatak dakek Ngarai Sianok dan balokasi sakitar 20 kilometer dari pusek kota Solok. Akses jalan kasiko dapek mamakai motor,oto, jalan kaki. Dibawah bukik, pangunjuang akan diarahkan untuak manjalani jalan satapak untuak mandaki ka puncak gunuang. Jalan satapak ado ditangah rimbunnyo pepohonan sahinggo paralu untuak malatakan konsentrasi tinggi katiko mandakinyo. Ado babarapo spot nan dilarang untuak dipinjak atau didakekan diagiah tando silang merah. Bajalan kurang labiah limo baleh minik barulah dapek manikmati keindahan alam nan ado di Puncak Gagoan.


Pado maso parkambangan mulonyo, tipi manggunoan gabungan teknologi optik, mekanik jo elektronik untuak marakam, manampilkan, dan manyimpan gambar visual. Bagaimanopun, pado akhir 1920-an, sistem pertelevisian nan hanyo manggunoan teknologi optik dan elektronik sajo alah dikambangkan, dimano sado sistem tipi modern manarapkan teknologi iko. Walaupun sistem mekanik akhitnyo indak digunoan lai, pangathuan nan didapek dari pangambangan sistem elektromekanis sangek lah pantiang dalam pangambangan sistem tipi elektrik panuah. Gambar partamo nan barhasil dikirimkan sacaro elektrik malalui masin fasimile mekanik sadarhano (bantuak pantegraf) yang dikambangkan pado akhir abad ka -19. Konsep pangiriman gambar manggarik manggunoan dayo elektrik partamo kali diuraikan pado 1878 sabagai "teleponskop" (konsep gabungan telepon jo gambar manggarik), indak lamo satalah panamuan telepon.


Udang saus padang nan lamak untuak dimakan kini alah tasebar resep-resep nan gampang didapekan di internet. Salah satu seafood nan banyak diminati iko dapek dengan gampang mambueknyo. Nan partamo haruih dikarojoan yaitu manyiapan bahan-bahan nan diparaluan. Langkah partamo yaitu, manumis irisan bawang merah jo lado. Lalu, masuakan sipodeh nan alah ditokok serta udang nan alah dibarasiahan. Tambahan kecap,garam,saus,jo saus tiram kadalam masakan. Satalah udang barubah warna dan diraso alah satangah masak masuakan aia saketek untuak manambah kuah kadalam masakan. Tunggu sampai masakan mangaluaan baun harum jo kuahnyo manggalagak dan udang dapek masak sempurna. Satalah itu, pindahan ka wadah lalu siap untuak disajikan.


Lisa nan marupakan pekerja kantoran jarang mamiliki waktu senggang untuak baolahraga ka gym. Sahinggo Lisa mamutuskan untuak malakukan olahraga sendiri di rumah yaitu senam. Dengan malihat instruktur dalam video inyo mangikuti gerakan-gerakan nan diarahkan oleh instruktur tasabuik. Biasanyo setiap pagi lalu bisa lakukan sakitar 5 menit sahinggo inyo dapek baolahraga talebih dahulu sabelum bekerja. Olahraga nan inyo lakukan iko mamberi manfaat kapado Lisa karano inyo lebih sumangek dalam malakukan pekerjaannya. Bisa nan alah malakukan senam di rumah tigo bulan iko mambuek inyo hafal setiap gerakan nan ado di video. Sahinggo katiko inyo malakukan senam indak paralu fokus tahadap apo nan sadang ditayangkan namun inyo fokus manghayati setiap gerakan nan inyo laksanakan.


Indak hanyo profesi nan ado didapua, kini gofood pun tamasuak ka dalam profesi nan bahubuangan jo makanan. Gofood adolah armada online nan bagerak dibidang japuik-anta makanan nan marupokan bagian dari Gojek. Gofood iko hadir untuak maagiahan kamudahan-kamudahan bagi pamakainyo diantaronyo, kito bisa mambali makanan tanpa bisa langsuang tibo ka tampeknyo, kito bisa mancaliak menu nan masih tasadio saaik akan ka mamasan makanan. Kawan-kawan pasti pernah pai ka suatu tampek makan misalnyo nio makan pecel ayam, eh tibo di sinan kironyo pecel ayamnyo abis. Nah, adonyo menu di gofood bisa mampamudah kito mancaliak menu apo se nan tasadio di hari itu. Salain itu, gofood manyadioan voucher balanjo nan bisa kito gunoan, sahinggo kadang kito mandapekan harago makanan labiah murah, bahkan labiah murah daripado harago di kadainyo.


Salah satu kewajiban wak sebagai urang Muslim adolah manunaikan sholat limo waktu. Sholat merupakan caro wak untuak basujuik kapado Allah dan maungkapkan raso syukur atas nikamt-nikmat nan alah Allah agiahan. Sebagaimana dalam Al Quran surek Al Baqarah ayat 238 nan artinyo, “Paliharolah sado sholat (mu), dan (paliharolah) sholat wusthaa. Tagaklah untuak Allah (dalam sholat mu) dengan khusyu”. Dari ayaik tasabuik bahwa Allah manyuruah wak untuak salalu mandirian sholat limo waktu satiok hari. Kadangawak suko lupo dan maleh-malehan untuak sholat. Jadi marilah mangarajoan sholat limo waktu ko lai, sabagai bantuak kapatuahab wak jo parintah Allah SWT dan untuak mandakekan diri pado-Nyo.


Buah dan sayua, duo makanan nan indak bisa dipisahkan. Samo-samo mangandung nutrisi nan elok untuak badan. Olahan buah dan sayua kini juo bamacam bantuak nyo. Buah nan biaso dimakan langsung kini banyak digunuan untuk olahan cemilan nan lain. Bisa jadi alternatif lain untuak manikmati buah, jadi ndak bosan kalau makan buah kini langsuang di makan. Contoh nyo bantuak salad buah. Sayua mode itu lo, diolah manjadi bababgai cemilan. Biasonyo anak-anak nan indak suko makan sayua, kini bisa dijadian sayua sabagai gulo-gulo, manisan sarato babantuak karipik nan cocok di lidah anak-anak. Mako dari itu, untuak buah jo sayua yang payah untuak disajian langsuang kini bisa diolah manjadi babagai bantuak cemilan.


Manuruik ambo pamain nan bisa manggantikan posisi Lionel Messi di sepakbola maso depan adolah Mbappe. Penyerang Prancis nan bamain untuak PSG ko marupokan pamain nan sangaik istimewa. Mbappe mampunyoi kecepatan, kamampuan olah bola nan elok, dan kamampuan pengambilan kaputusan nan sangai cadiak. Salain punyo kamampuan individu nan ciamik, Mbappe pun marupokan pamain nan baprestasi. Baru-baru iko inyo barhasil manjadi pancetak gol terbanyak di piala dunia. Mbappe pun hampia sajo mambawo Prancis manjadi juara piala dunia sabanyak dua kali baturuik-turuik. Mbappe bahkan lah manjadi juara dunia saat umuanyo masih 20 tahun. Di piala dunia itu Mbappe bukan hanyo manjadi pamain palangkok, tapi jadi pamain pantiang untuak negaranyo.


Nabi Yusuf dikenal sabagai nabi nan tampan bana. Tuhan pun mauji keimanan nabi dengan ketampanannyo tu. Suatu hari, seorang ratu banamo Zulaikha sacaro tarang-tarangan maungkapan kekagumannyo kapado nabi Yusuf. Dengan mamakai pakaian tarancaknyo dan mamakai parfum paliang wangi nan nyo punyo Zulaikha manutuik sado pintu rumahnyo dan masuak kamar nabi Yusuf. Disitulah Zulaikha manarik nabi Yusuf dari balakang dan bausaho untuak mamaluak nabi Yusuf. Nabi Yusuf langsuang balari ka pintu karano takuik akan doso. Katiko pintu tabuka ternyato  ado al Aziz dan seorang dunsanak di muko pintu. Disitulah Zulaikha manfitnah nabi Yusuf akan mamperkosanyo sahinggo akhirnyo nabi Yusuf harus di panjaro dengan kesalahan nan ndak nyo pabuek.


Caro mambuek ampiang dadiah kurang labiah ampia samo jo caro mafermentasi yoghurt. Hanyo sajo, tampek nan digunoan babeda. Partamo-tamo susu kabau nan alah diparah dibakuan dalam tampek nan tabuek dari potongan batuang nan ukurannyo 23-30cm. Tu tampek tasabuik ditutuik jo daun pisang atau palastik. Satidaknyo butuah 2 hari supayo susu tafermentasi samporono manjadi dadiah. Sasudah salasai proses fermentasi, dadiah bisa disajian basamo ampiang nan alah dikariangan jo ditumbuak ditambah kukuaan karambia jo laruikan saka (aia gulo merah). Umumnyo jarang masyarakaik nan manyukoi mamakan hanyo dadiahnyo sajo tanpa dicampua jo apopun. Dadiah nan alah mambaku sabaiaknyo dikonsumsi saminggu paliang lamo samanjak di masuakan ka dalam batuang.


Malam tu lamak bana manonton tv sambia mangulek-ngulek apolai gorengan ado gorengan yang ambo suko bana soalnyo mambuek kanyang. Gorengan yang ambo makasuik adolah ubi goreng merekah, ubi ko kan karbo jadi ndak paralu lai makan nasi. Wakatu ambo kalua mancari ubi goreng ko ketemu lah jo abang-abang manjua ubi goreng ko, sabana pas dicaliak se lah menarik bana ubi tu. Ubi goreng yang ambo bali ko merekah bana, lebar dan gadang, lambuik bana lo ubinyo sabana lamak warno dari ubi itu pun ancak tarang bana. Makanlah ambo ubi goreng ko untuak kulek-kulek pas bana sambia manonton tv, lamak nyo hiduik rasonyo.


Waktu ketek kalian pernah makan es buah pepaya nan dilumuri coklat gitu ndak sih? Ambo acok bana bali itu waktu SD dulu katiko hari angek-angeknyo. Ruponyo caro bueknyo mudah bana. Potong-potong buah pepaya tu mamanjang. Abis tu tusuak an buah pepaya tadi ka lidi. Lidi nyo jan panjang-panjang bana. Sausai an se panjangnyo yo. Abis tu siapan se coklat batangan dan dicaia an pakai kompor. Nah setelah coklat tadi lah maleleh celupan buah pepaya nan alah ditusuak lidi tadi. Diaman sabanta. Kok alah dingin bisa masuak an ka dalam kulkas. Kok nio makan tingga ambiak se di kulkas lai. Dijamin rasonyo mirip samo nan awak makan wakatu SD dulu.


Ado banyak caro mambuek robot, entah itu dari yang rumit sampai yang mudah. Katiko mambuek robot tantu awak harus tau apo langkah nyo. Bueklah dari yang paliang sederhana dan indak banyak manghabiskan wakatu. Contoh mambuek robot dari bakeh moto mainan. Langkah-langkah mambuek robot iko. Patamo siapkan barang-bafang yang diparalukan (karter, baterai, kabel dan lainnyo), balilah barang yang diparaluan, sambungkan satuan kabel pado sisi kanan dan ciek lai pado sisi kiri dan masiah banyak lai. Barajalah ka ahlian ko ka urang yang bisa. Katiko awak mambuek robot bahati-hati katiko manggunoa barang-barang yang nio dipakai tamasuak lem tembak atau yang lainnyo pas buek robot ko.


Katiko ambo mancaliak urang di tiktok yang manyelak an sabagian gaji inyo untuak dana daruraik. Ambo maraso nio juo dan mancaliak dompet yang di jua khusus untuak manyelak an macam-macam kabutuhan awak sampai ka dana daruraik awak. Jadi pitih tu alah ado tampek-tampek nyo, pas ambo bali online. Datang dompet nan ambo bali tu di hari jumaik, pas bana ambo gajian. Jadi bukan pitih kabutuhan se yang ambo pisah an tapi ado juo pitih dana daruraik. Kareno penting juo untuak awak manyiapkan dana daruraik. Sahinggo indak manggaduah pitih awak nan lain, dan apobilo awak mambutuhkannyo pitih tu ado dan bisa awak pakai.


Demi motivasi untuak memiliki bantuak badan yang ideal, banyak urang-urang yang melakukan workout. Olahraga ko tamasuak olahraga ringan dan mudah dilakukan dimano sajo dan kapan sajo. Apolai kini lah banyak video-video workout tasadio di berbagai platform dan adonyo aplikasi workout mambuek kito bisa dengan mudah melakukan olahraga ko. Workout bisa disesuaikan dengan kapasitas diri dan tujuan-tujuan yang nio dicapai. Misalnyo workout untuak membentuk badan bagian bawah, dilakukan dengan caro terfokus pado gerakan kaki. Workout ndak harus melakukan gerakan yang barek, tapi konsisten dan melakukannyo dengan rutin adolah kunci untuak mandapekan hasil yang diinginkan. Kini kegiatan workout jadi olahraga yang banyak dilakukan karano mudah dilakukan dan indak terlalu barek.


Game angry bird pertamo di apuih android dari Play Store per tanggal 23 Februari 2023. Game ko marupokan game angry bird versi lamo nan pertamo kali rilis di tahun 2009. Rovio manjalehan Angry Bird ko dihapuih karano mambao dampak pado jajaran permainan nan digarap dek developer babasis Finlandia tu. Setelah diapuih dari Play Store, Rovio Classics mangatokan basonyo setelah permainan versi ko di apuih akan diperbaharui dan dipasarkan lo baliak dengan namo nan babeda dari namo sabalumnyo. Aplikasi permainan ko akan baganti namo jadi Red's First Flight di palform iOS nan sampai saat kini ko masih manunggu ulasan dari Apple App Store.


Manonton film indak hanyo sabagai aktifitas cuma-cuma nan bisa kito lakuan sambia maleh-maleh. Manonton TV marupokan alternatif hiburan nan bisa kito lakuan katiko tahalangan untuak mancari hiburan kalua rumah, misalnyo karano cuaca buruak, dan lainnyo. Apolagi kini banyak platform digital nan bisa kito gunoan sahinggo kito bisa manonton banyak jenis film. Manonton TV maagiahan banyak manfaat, diantaronyo : mausia stress, baraja hal dan pangalaman baru dari film nan ditonton, terapi kesehatan atau di dunia kasehatan biaso disabuik jo Sinematerapi, maningkekan kasadaran sosial malalui pasan moral atau ajaran-ajaran nan disampaian dalam film. Tapi kito harus bijak pulo dalam manonton film, ado film nan layak ditonton sasuai usia wak, ado pulo nan harus dibawah bimbiangan urang tuo. Dan nan tapantiang ijan sampai kagiatan manonton film ko manggaduah karajo utamo wak.


Sajak ambo umua 12 tahun masin cuci dirumah ambo ko alun baganti. Pagi ko marasai mencuci jo masin cuci yang alah lamo tu. Kareno tabung pangariang nyo tu alah rusak, jadi indak bafungsi lai. Biasonyo kan manjamua lai sanang indak bagalenyei bana dek gara-gara basah. Apolai kalau baju tu nio dipakai capek, sabana marasai kalau indak bisa dipakai tabung pangariang ko. Alah lamo sabananyo ambo kecek an ka amak ambo untuak mangganti masin cuci, patang tu dek kareno masin cuci tu masiah bisa dipakai mungkin. Jadi amak ambo ko alun nio mangganti, tapi kini alah nio amak ambo mangganti, kareno memang alah buruak bana.


Hari nan ditunggu David akhirnyo tibo juo. Kiro-kiro alah satahun David ndak sobok jo keluarga inyo. David kini alah di rumah untuak marayoan Natal basamo keluarga. Satiok Natal inyo pasti pulang dan marayoan basamo urang gaek dan saudara-saudara nyo. Rumah David alah dihias jo pernak pernik Natal, ado pohon Natal dan ndak lupo pulo makanan dan kue-kue rayo alah siap di ateh meja. Pagi-pagi inyo dan keluarga nyo alah pai ka gereja untuak ibadah dan mamperingati hari kalahiran Yesus. Inyo berdoa sangaik khusyuk dan baharok kadamaian hati akan salalu manyartai inyo. Satalah ibadah, inyo langsuang baliak ka rumah untuak bakumpua jo keluarga nan lain. Anak-anak biasonyo alah siap untuak manarimo kado natal.


Tanpa kito sadari, samakin lamo kito mamakai panci-panci atau alaik dapua lainnyo akan samakin bakarak. Walaupun bantuaknyo masih rancak, kadang mancaliak sabalik bawarna itam tu agak mambuek wak jajok. Mako itu, ado salah satu caro nan bisa kito lakuan supayo panci-panci atau alaik dapua wak nan bakarak tadi tu bisa tangga karaknyo dan baliak bantuak baru. Salah cieknyo adolah mambaluik jo laruikan baking soda. Baking soda adolah bubuak putiah nan baaroma agak asam nan biasonyo digunoan untuak bahan pangambang kue. Salain jadi bahan dalam pambuatan kue, baking soda bisa pulo digunoan untuak mambarasiahan karak-karak nan ado di alaik dapua. Caronyo, campuan baking soda jo saketek aia, aduak marato, sudah tu olesan ka sado pamukoan alaik dapua nan nio dibarasiahan. Satalah rato, diaman babarapo jam, sudah tu gusuak lambek-lambek dan bilas jo aia mangalir.


Manuruik pandapek ambo, kalau kalian nio manjadi seorang wirausaha kalian harus punyo mental nan kuek. Jan satangah-satangah dan jan hanyo sekedar cubo-cubo. Kalau kalian ndak serius jo usaho kalian pastinyo kalian akan marasokan kerugiannyo. Sadangkan urang nan alah basungguah-sungguah terhadap usahonyo kadang masih acok juo mangalami kerugian apolai bagi kalian nan hanyo iseng-iseng se. Jadi harus selalu barapi-rapi samangaik ko untuak usaho karano awak sabagai wirausahawan paralu lo tau, usaho tu ado saat nyo di ateh, ado lo saat nyo di bawah. Katiko di bawah awak ndak buliah patah samangaik. Awak harus bausaho untuak naiak ka ateh supayo bisa stabil sarupo samulo.


Nuzul Qur'an adolah salah satu hari besar keagaaman umat Islam untuak mamparingati hari turunnyo Al-Qur'an nan disabuik dengan malam Lailatul Qadar. Nuzul Qur'an ko biasonyo di peringati satiok malam ka 17 di bulan Ramadhan. Biasonyo banyak urang Islam nan begitu antusias untuak manyambuik malam ko karano  mamiliki banyak keistimewaan dibandiang malam-malam nan lain. Diantaronyo adolah malam ko disabuik-sabuik sabagai malam nan labiah elok dari malam saribu bulan. Pahalo nan awak lakukan di malam ko sasuai jo mangarajoan ibadah salamao 1.000 bulan. mako dari itu marilah awak babondong-bondong untuak melaksanakan ibadah di saat malam Lailatul Qadar nan tingga babarapo hari lai.


Carito rakyat yang manyayat hati salah satunyo carito tentang Batu Manangih. Carito saorang anak dari jando miskin yang ancak ruponyo tapi jahek hatinyo. Baa kok manjadi batu manangih ibunyo karena anaknyo tu banyak mambuek sakik hati ibungo. Patamo inyo ndak manuruik apo nan dikecek an jo ibunyo, kaduo salalu malanggar apo nan diamanahan jo ibunyo, lalu inyo juo indak nio mangakui ibunyo kalau sadang diperjalanan. Ibu yang alah malahian dan marawat inyo dikecek an sebagai pambantu satiok ado urang nan batanyo, sia urang nan ado dibelakang inyo. Ibunyo indak tahan dari perilaku-perilaku anak nyo yang disabuik an tadi disitulah awak amaknyo badoa untuak tuhan mahukum anaknyo. Disitulah palahan anaknyo barubah dan akhirnyo manjadi batu manangih.


Namo den Bara, den kini duduak dibangku kelas X SMK jurusan otomotif. Katiko praktek olahraga pas mata pelajarn pendidikan jasmani olahraga materi lempar lembing, guru olahraga den mancaliakm kalau lemparan den rancak, dan ado bakat jiko emang nio dilatiah. Kebetulan guru den sadang mancari babarapo urang nan ,inat dibidang olahraga, apopun itu baiak bola kaki, volley, basket, badminton, ranang, bahkan lempar lembing atau nan lainnyo pun bisa juo. Hal iko tujuannyo untuak malatiah siswa-siswa labiah dalam supayo katiko ado event atau lomba-lomba sakolah kmi ado bibit nan bisa untuak dikirim. Dan den sanang kalau emang bisa ikuik berpartisipasi atau setidaknyo gabuang dalam club olahraga sakolah, karano olahraga adolah salah satu hal nan manyanangkan manuruik den.


Salah satu alat olahraga nan banyak dibali dek urang adolah sapatu sepakbola. Sapatu sepakbola sendiri mampunyoi banyak jenis. Salah satunyo adolah sapatu sepakbola nike tiempo. Nike tiempo adolah sapatu sepakbola legendaris dari brand asal Amerika, yaitu nike. Tiempo tabuek dari bahan kulik klasik. Biasonyo sapatu iko mampunyoi desain nan unik. Desain unik itulah nan akan mambuek urang nan mamakainyo talihek manonjol di dalam lapangan. Tiempo tantunyo manawarkan banyak fitur untuak manunjang dan maningkekkan kamampuan kito di ateh lapangan. Salah satu fitur nan ado di sapatu tiempo adolah fitur kecepatan. Samo halnyo dengan sapatu nike nan lain, Tiempo pun mampunyoi lambang ceklis khas nike di bagian lua sapatunyo.


Sia nan ndak tau jo nasi goreng. Pasti sado urang pernah mancubo makanan nan alah manjadi makanan khas Indonesia. Cuma babeda tampek babeda lo raso nasi gorengnyo. Contohnyo se nasi goreng nan ado di Padang babeda rasonyo jo nan di Jawa. Dari warnanyo se alah nampak bedanyo. Kalau Nasi Goreng Padang warnanyo merah sedangkan kalau Nasi Goreng Jawa bawarna coklat kaitaman. Caro mambuek nasi goreng ko pun cukuik mudah. Terutamo Nasi Goreng Padang. Pertamo nan harus awak lakukan manumih bawang merah dan bawang putiah jo minyak goreng. Abis tu tingga agiah lado dan daun bawang jo seledri ka dalam tumisan bawang tadi. Kalau alah salasai tingga agiah garam dan masuak an nasi. Aduak sampai rato. Nasi Goreng Padang siap untuak disantap.


Alat musik tradisional dapek dibagi ateh 4 jenis berdasarkan sumber bunyinyo. Nan pertamo adolah idiofon, yaitu sumber suaronyo barasal dari badan atau bagian utamo dari alat musik ko. Biasonyo alat musik ko digunokan dengan caro ditokok atau di goyangan, contohnyo angklung. Nan kaduo aerofon, yaitu suaro dihasilkan dari getaran udaro nan dihambuih, contohnyo suliang. Nan katigo adolah membranofon, yaitu suaronyo barasal dari kulik hewan, contohnyo adoah tifa dari Papua. Nan terakhir adolah Chordofon, suaronyo dihasilkan dari tali atau senar. Untuak mamainkan alat musik tradisional ko dengan caro dipatiak, contohnyo Sasando dari mayarakaik pulau Rote.Semoga dengan begitu awak labiah mamahami macam-macam caro manggunokan alat musik tradisional sasuai jo karakteristiknyo.


Atletik adolah parlombaan olahraga yang babantuak seperti aktivitas bajalan, balari, malumpek dan malempar. Ambo suko bana mancaliak urang yang malakuan parlombaan atletik. Walaupun hanyo mancaliak dari layar televisi indak pernah mancaliak langsuang. Sero bana dan manegangkan bana katiko mancaliak paro atlet itu mamulai pertandingannyo. Bantuak dari lapangan atletik lari yaitu panjangan lintehan 400 meter jo jumlah jalur 6 sampai dengan 10 buah, bagian dalam panjang lintehan nyo 200 meter, bantuak bulek talua didalam lapangan nyo. Atletik juo marupokan sarana untuak pendidikan jasmani dalam upayo maningkek an kakuatan, daya tahan, kecepatan, kelenturan dan sabagainyo. Bamacam cabang olahraga atletik ko ado lari jarak pendek, manangah, jauah. Ado juo malumpek, lumpek jauah, lumpek tinggi dan lain-lain


Salain dampak postif tantu ado pulo danmpak negatif nan ditimbua an gegara panggunoan ponsel. Biasonyo dapek taliek dari panggunoan ponsel pado anak-anak. Panggunoan smartphone dari dini kapado anak kalau bisa dapek didhindari. Salah satu alasannyo adolah kacanduan dan tidak mengembangkan tumbuah kambang motorik anak, karno hanyo mancaliak smartphone tanpa malakuan apo-apoan. Kadang anak-anak sakiang kancanduannyo mambuek sifek pamberang dan mada manjadi jadi karano indak adonyo pengawasan nan ketat dari urang tuo. Di ponsel kini ado fitur untuak anak nan bisa urang ruo pakao untuak pamakaian anak supayo indak kacanduan gegara ponsel serato internet. Pembatasan konten yang diliek dari internt bisa ditindak kareh dek urang tuo.


Den punyo handphone Samsung kaluaran terbaru. Handphone adolah hadiah nan den tarimo katiko mandapek juara partamo katiko mangikuti olimpiade matematika. Indak taraso alah limo bulan den mamakainyo. Aplikasi nan paliang den suko yaitu Disney plus. Den paliang suko manonton film nan ado di aplikasi iko. Aplikasi nan mannyadioan babagai jenis film sasuai jo genrenyo masing-masing. Biasonyo den dapek paket VIP di aplikasi cuman katiko den mambali paket internet. Tapi, kini pambalian untuak aplikasi iko haruih baya tapisah. Didalam aplikasi ko biasonyo den manonton series-series nan rancak untuak ditonton. Maabihan sakitar limo jam untuak manonton di aplikasi ko satiok harinyo mambuek den mangetahui banyak film nan


Untuak urang muslim, awak diharaman untuak maminum minuman kareh karno dapek mamabuakan. Tapi sananyo ado masalah lain nan timbul apobilo mangonsumsi alkohol balabiahan. Masalah kasehatan salah satunyo. Kabanyakan minuman alkohol bantuak wine, bir, tuak, whiskey, shoju, dll manganduang sakita 4 sampai 21 persen alkohol. Dek tubuh awak alkohol alkohol dalam kadar tinggi dianggap racun dan harus dinetralisir di hati.  Konsumsi alkohol balabiah mambuek hati wak karajo labiah kareh dan akhirnyo bisa mambuek kerusakan di organ tasabuik nan dikenal sabagai sirosis hati.  Jadi ado bananyo agamo Islam ndak mambuliahan panganuik nyo untuak konsumsi alkohol selain untuak mahindar dari masalah nan disebaban oleh mabuak tapi demi kesehatan.


Hp pertamo ambo tu hp jadul. Sampai kini hp tu masih ambo simpan sabagai kenang-kenangan samaso SD dulu. Mungkin hp nan bantuak ambo tu ndak tau gai anak-anak jaman kini ko do. Body hp nyo masih taba, antene nyo panjang ka ateh, taba lo lai tu. Layar hp nyo masih kabua alias masi bawarna kuniang. Keypad hp nyo 1 tombol untuak 3 huruf dan 1 angko. Jadi kalau mangetik sms alah bantuak urang senam jari. Tapi emang modelnyo lo kayak gitu. Alah punyo hp se waktu dulu alah basyukur mah karano saat itu telpon rumah masih banyak dipakai dek urang.


Salah satu tokoh adaik nan ado di Indonesia adolah kapalo suku. Kapalo suku adolah seseorang nan mampunyoi peran sabagai pemimpin dalam suatu suku. Untuk manjadi seorang kapalo suku biasonyo ado metode nan dilakukan untuak pengangkatan kapalo suku. Ado dengan caro diwariskan sacaro turun temurun, dipiliah sacaro demokratis melalui pamiliahan dari saluruah anggota suku atau tatuo-tatuo adaik. Selain itu, tokoh adaik bisa dipiliah melalui suatu perlombaan atau sayembara. Kapalo suku nan tapiliah biasonyoa akan diangkek jo kapalo adaik dalam sabuah acara. Jabatan kapalo suku biasonyo samumua hiduik atau sampai kapalo suku tersebut mampu manjabat. Kapalo suku ko mampunyoi kekuasaan nan labiah independen dibandiang kapalo desa atau kapalo kampuang.


Lagu daerah anging mamiri nan punyo makna dalam dari satiok lirik nyo. Anging mamiri barasa dari daerah Sulawesi Selatan yang marupokan sahuah curahan karinduan seseoeang. Rindu seorang padusi yang inyo sampaikan melalui hembusan angin. Raso rindu padusi tu ke kakasih nyo sangaik dalam dan alah manggilo kerinduannyo ko sampai indak bisa tabendung lai. Sabananyo awak harus saba juo untuak hubungan jarak jauah. caro nan paliang efektif adolah patamo jan acok bana meratap dan mandangan lagu sadiah kalau sekali-kali ndak baa, kaduo ilangkan sifaik manja awak, katigo ingek kalau perjuangan kalian ko akan mambuahkan hasil, tarakhir perbanyak aktivitas dan selalu produktif.


Banyak nan maanggap ikan lele itu ikan nan kumuah karno hiduik di lumpua dan makanannyo ndak barasiah. Padohal lele ikan punyo raso nan lamak dan sabananyo punyo kandungan gizi nan tinggi nan ndak kalah samo ikan-ikan lain. Ikan Lele mengandung protein, lemak, kalsium, selenium, fosfor, natrium, jo kalium, dan beberapa vitamin yaitu vitamin A, B1, B12, jo D.  Kandungan-kandungan nyo iko bisa maningkekan kekuatan jo daya tahan tubuh, manyehatkan jantuang dan tulang, serta mancerdaskan utak anak-anak. Ibu-ibu ndak paralu ragu maagiah anak ikan lele sabagai samba karno kandungan gizi ikan lele samo se jo ikan salmon. Haragonyo pun labiah tajangkau dibandiangan jo ikan salmon.


salah satu hidden gems tapi tarkenal sampai mandunia adolah aia tajun nyarai. wisata alam nan tasuruak di Sumatra barat ko kaindahannyo mambuek wisatawan manca negara nio baliak liak ka aia tajun ko. sakiang indahnyo pamandangan nan ditawaran. disiko ndak hanyo wisatawan manca negara, wisatawan lokal pun rami kamari. aia tajun nyarai ko disabuik mirip jo grand canyon di amerika serikat. balokasi di hutan gamaran, kecamatan lubuak aluang, kabupaten Padang Pariaman, aia tajun nyarai ko cukuik sulik dijangkau. karano kito harus manembus hutan talabiah dahulu untuak manuju ka aia tajun ko. namun, satalah itu kaindahan aia tajun satinggi 8 meter ko akan maapuih raso panek wak salamo manampuah perjalanan kamari.


Zaman kini alah samakin maju, apo nan dulu ado kini masih ado juo namun dengan bantuak yang labiah bainovasi. Kalau dulu pas patamo tv ado di Indonesia saketek urang nan punyo, siap tu sadoalah urang punyo tv lamo, siap tu baganti lo tv nan mode baru lai. Ambo sampai kini masih ado dan manjadi pajangan tv lamo zaman dulu. Tv itu ado di maso amak jo apak ambo. Bantuaknyo kotak, ado antena, layar bawarno hitam putiah, bagian kaco layarnyo agak cambuang, ukurannyo ketek. Kiro-kiro mode itulah tv nan jadi pajangan se di rumah ambo. Kareno indak bisa tapakai kalau kini, tv kini kan alah modern bana.


Erik marupokan penikmat salah satu olahraga ekstrem yaitu panjat tebing. Inyo mulai berkenalan samo panjat tebing katiko menjadi anggota mahasiswa pecinta alam katiko inyo berkuliah. Emang waktu itu satiok anggota diwajibkan untuak mengikuti kegiatan panjat tebing dalam rangka mengikuti pendidikan untuak menjadi anggota mapala tasabuik sapanuahnyo. Mulai dari situlah Erik jatuan cinta samo olahraga ciek ko. Hampia sado tebing di Jawa Barat alah Erik jamah, dan tebing Citatah adalah yang paliang acok dijadikan Erik sabagai tampek latihan. Karena dalam mapala selalu diajarkan untuak menjago keselamatan talabiah dulu, jarang bana tajadi kecelakaan katiko Erik melakukan panjat tebing. Walaupun kadang alam emang ndak bisa ditebak dan bilo bencana datang, setidaknyo kita bisa mencegah dan alah punyo ilmu bilo sebaiknyo panjat tebing bisa dilakukan atau indak.


Untuak yang suko pai liburan, pasti paralu mamasan kamar hotel. Mamiliah dan menyiapkan tampek penginapan penting juo untuak awak nan pai liburan. Katiko awak alah tau kama nio liburan, awak paralu mamasan hotel. Mamasan hotel bisa sacaro online atau langsuang se ka hotel nyo. Urang zaman kini apo-apo alah dipermudah se, bantuak masan hotel ko pun bisa online. Caronyo pun mudah yang patamo nan awak lakukan adolah mancari hotel di situs atau aplikasi traveler, kaduo piliah hotel nyo kalau alah dapek piliahan bisa pasan hotel, taruih tu isi data pemesanan dari tamu hotel, setelah itu lakukan pambayaran, selesai tarakhir voucher akan dikirimkan.


Caro bali akun twitter centang biru tu mudahnyo. Langkah pertamo nan paralu dilakukan adolah dengan mambuka akun twitter kalian. Bisa lewat web maupun lewat aplikasi nan ado di hp kalian. Setelah kalian berhasil log in di akun kalian, pai ka panel menu sabalah kiri dan takan "Twitter Blue". Abis tu takan "Subscribe". Kalau lah salasai beko kalian akan di arahan ka metode pembayaran. Kalau kalian ma akses twitter lewat web mako metode pembayaran nan tasadio hanyo manggunoan kartu kredit, sadangkan kalau lewat hp kalian dapek mamiliah metode pembayaran nan labiah baragam. Salah satu nyo adolah e-wallet. Beko setelah pembayaran kalian dikonfirmasi mako kalian lah otomatis balangganan Twitter Blue.


Di sakolah ambo mangadoan acara seni, salah satunyo ado lomba manyanyi lagu daerah. Lomba dimulai pado hari Senin di tanggal merah jadi indak mangganggu waktu baraja kami di lokal. Ambo suko bana manyanyiakan lagu Ayam den lapeh jadi ambo mangusulkan diri untuak lomba nyanyi lagu daerah se. Ayam den lapeh ko adolah lagu daerah yang barasa dari Sumatera Barat dan populer bana. Makna dari lagu ko waktu ambo baco-baco adolah maaimbau awak supayo indak tarlalu laruik dalam kesedihan. Bantuak maikhlaskan sesuatu yang di umpama kan "Ayam den lapeh" yang artinyo Ayam ku lepas. Ambo hafal bana lagu ayam den lapeh ko jadi sanang se manyanyikan iko, liriak jo nada lagu daerah ko pun ancak.


Hal nan harus dipersiapkan katiko tajadi bencana adolah manyalamaikan diri, bukan harato. Salah bana katiko seseorang nio mangorbankan dirinyo hanyo untuak manyalamaik an harato nyo. Jan talampau akok bana jo harato. Ndak harato tu bagai nan ka manyalamaik an iduik wak di akhiraik. Selain itu, kalau kalian lah salasai manyalamaik an diri mako salamaik an lah urang lain mode bini atau anak wak. Jan sampai wak manyalamaik an anak wak dulu karano kalau awak selamat pasti awak bisa manyalamaik an nyo, sadangkan anak awak ndak bisa manyalamaik an awak. Itu lo lah sebabnyo katiko pramugari mamparagoan prosedur penyelamatan diri di pesawat manyuruah awak untuak manyalamek an diri talabiah dahulu.


Lagu daerah adolah lagu nan manggunokan bahaso daerah tatantu untuak manyampaikan maksud tatantu nan takanduang didalam lirik lagu. Mako bagaimano untuak lagu pop nan mamakai bahaso daerah apokah iko dapek digolongkan sabagai lagu daerah. Pertanyaan iko sabananyo acok di ajuan katiko mambahas tentang lagu daerah. Mancaliak dari ciri-ciri lagu daerah, lagu pop nan manjalehkan babagai macam kondisi takah sabuah hubungan antar pasangan iko indak dapek dikatokan sabagai lagu daerah nan bafungsi sabagai identitas daerah. Karano dalam lagu pop nan mamakai bahaso daerah iko indak manggambarkan tentang daerah tatantu sahinggo biasonyo pun indak dipakai sabagai lagu resmi untuak upacaro adek. Lagu daerah adolah lagu nan manggambarkan daerah tatantu sahinggo dapek digunoan sabagai identitasnyo.


SEA Games nan dilaksanakan di Indonesia pado tahun 2011 iko alah sukses  dilangsungkan. Pemerintah manetapkan Jakarta sarta Palembang sabagai pusat untuak malakukan pertandingan saA Games iko. Pertandingan nan dilakukan dari tanggal 11 November hingga 22 November 2011 iko mamiliki beberapa kekurangan. Ado beberapa komentar dan kritik nan diberikan kep ado Indonesia karano belum siapnyo inyo manjadi tuan rumah saA Games sahingga terjadi  sadikit kekacauan. Saat itu cukuik banyak kritik nan dilangsungkan kep ado penyelenggara karano indak  matang dalam mampersiapkan penginapan dan transportasi sahingga para atlet mangalami kesulikan.  walaupun bagitu penyelenggaraan saa Games 2011 mambawa Indonesia manjadi juara umum karano alah mamenangkan 182 emas, 151 perak dan 143 perunggu.


Zaman kini nan mano sado bisa dilakuan pakai teknologi mambuek urang maleh untuak gerak dan sukonyo dikamar sambil main gadget. Hal iko mambuek ado nyo istilah nan mncul, yaitu remaja jompo, karano banyak anak mudo nan alah sakik pinggang atau sakik kaki, hal iko tajadi salah satunyo karano ndak gerak, kakadai muko rumah se pakai onda, sahinggo tulang-tulang dan sendinyo kaku. Karano zaman alah canggih, harusnyo kito bisa manggunoaan teknologi untuak hal nan baguno, contohnyo olahraga dengan mancaliak tutorialnyo diinternet. Dan cari olahraga nan alatnyo ndak susah, contohnyo bisa pakai skippimg atau alat simple lainnyo. Atau olahraga kayak badminton atau volley, olahraga nan menyenangkan, sahinggo sehatnyo dapek, sanangnyo pun dapek juo.


Lado merah emang lamak pakai gulo? Selagi konsumsi gulo wak maningkek dalam hari tu pernah ambo cubo kurang lamak. Ndak padeh lado tu jadinyo. Tau lah kan urang minang kalau lado ko ndak padeh makan jadi ndak taraso. Raso makan angin se. Ndak badaso rasonyo. Nyo makan sambia bapaluah tu nan sero kan. Manuruik ambo, caro masak lado tu cukuik resepnyo cuma lado merah, bawang merah bawang putiah, garam, tu agiah royco saketek. Apo lai kok lado ko digiliang ndak diblender. Pasti labiah malacuik rasonyo. Tapi yo tagantuang salero memang. Kalau ambo suko lado nan padeh dan ndak pakai gulo. Gulo cukuik untuak buek teh kopi pagi se lah bagi ambo.


Balokasi di pusat Kota Yogyakarta, Melia Purosani hotel manawarkan banyak kaunggulan untuak dinikmati. Melia Purosani hotel dibangun dengan gaya khas pakotaan. Hotel iko mampunyoi taman tropis nan asri di area hotelnyo. Kamudian samo io hotel-hotel lain, Melia Purosani hotel iko mampunyo kolam ranang. Kolam ranang nan ado di Melia Purosani hotel adolah kolam ranang dengan gaya laguna. Kolam ranang iko manyatu dan selaras jo alam. Makanan nan dijua di Melia Purosani pun mampunyoi raso nan sangaik lamak. Salain itu Melia Purosani pun mampunyo fasilitas spa untuak mambarikan palayanan kapado para pangunjuang. Kamar di Melia Purosani disewakan dengan hargo 900.000 samalamnyo.


Salah satu masakan nan populer di daerah Bandung yaitu seblak. Seblak kini alah marambat ka saluruh wilayah di Indonesia. namun tetap saan masakan iko terkenal dari daerah Bandung. Ado berbagai caro nan dapek dilakukan untuak mambuek seblak asli khas Bandung iko caro partamo yaitu manyiapkan bahan-bahan seperti karupuk kanji talua ayam daun bawang seledri,Cabe rawit, bawang marah, Bawang Putih, kancur. lalu marendam karupuk di aia angek sampai karupuk tasabuik mangembang dan katiko alah ditiriskan, agiah saketek minyak goreng agar tidak lengket. Kaduo manghaluihkan bumbu dan manumisnyo hingga tercium lah aroma nan begitu wangi. Katigo, manambahkan daun bawang dan seledri nan alah diiris. lalu mamasukkan karupuk dan aduk rato sampai bumbunyo terolesi ka karupuk tasabuik . Kaampek, manambahkan talua lalu di orak-arik. kalimo agiah saketek air dan tambahkan penyedap rasa serta garam. Lalu aduk sampai matang. Seblak siap disajikan.


Kadai mixue ice cream & tea manjadi kadai yang sedang viral di sosial media. Alum lamo bukak di Indonesia, kadai mixue alah banyak awak jumpoan di wilayah wilayah Indonesia. Bahkan namo mixue semat trending topic di twiter waktu itu. Jajanan es krim ko sedang banyak disukoi anak mudo soalnyo banyak jenis es krim jo toing yang manariak yang ditawarkan disiko. Salain itu harago yang ditawarkan disiko tabilang murah dan tajangkau, sahinggo satiok hari kadai mixue salalu ramai pangunjuang yang nak mambali. Kapopuleran inyo ko mambuek banyak kadai kadai baru yang bukak di satiok wilayah walaupun takah iko tapi tetap sajo satiok kadai mixue antrinyo panjang.


Kalau kalian caliak film-film jaman dulu pasti urang kantua nyo mangetik mangguno an masin tik. Nan bunyi nyo mamakak karano tombolnyo harus di takan kareh-kareh. Kalau ado tulisannyo nan salah ndak bisa di edit. Harus dihapuih jo tip ex. Untuang kini alah ado komputer.  Apo nan di buek alah bisa di edit-edit. Tingga takan se tombol 'delete' alah bisa maapuih tulisan-tulisan nan salah. Ditambah lo kini laah ado laptop. Selain fungsinyo samo jo komputer laptop ko bisa lo di baok kama-kama. Dima se awak nio bakarajo tingga buka laptop. Nio itu di kampus bahkan di tampek nongkrong pun bisa bakarajo sambia mambuka laptop. Pokoknyo manuruik ambo samakin maju teknologi ko makin mampamudah karajo manusia.


Sabalum mamulai usaho di bidang kuliner, katahuilah kauntuangan dari bisnis iko. Dilansir dari laman solopos, bisnis kuliner mampunyoi satidaknyo 5 kauntuangan. Partamo,bisnis kuliner marupokan bisnis nan mudah dikatahui dek masyarakat. Apolai jikok kito mambuka usaho bisnis kuliner di tampek wisata. Kaduo, bisnis kuliner mampunyoi produk nan baragam. Hal iko mamungkinkan lahianyo produk baru satiok waktu sahinggo parsaingannyo indak terlalu ketat. Katigo, bisnis kuliner bisa kito jalankan di mano sajo. Artinyo bisnis iko indak mamaralukan tampek nan spesifik agar banyak pambalinyo. Kaampek, bisnis kuliner marupokan bisnis nan mudah untuak kito inovasikan. Hal iko mamungkinkan produk nan kito jua indak mambosankan bagi para konsumen. Terakhir, bisnis kuliner mampunyoi kauntuangan nan balipek.


Kankemenag Kota Padang dibawah kepemimpinan Drs. H Japeri M.M mangadoan Rapek Koordinasi jo Guru-guru Pendidikan Agama Islam bersertifikasi nan batugas di SD, SMP dan SMA se-kota Padang. Dengan mancaliak fenomena nan ado saat ko nan sangat gadang kemungkinannyo untuak marusak moral siswa-siswi di Kota Padang mako awak guru-guru khususnyp guru-guru PAI (Pendidikan Agama Islam) nan ado dari janjang SD sampai dengan SMA untuak labiah fokus dan labiah basungguah-sungguah untuak merealisaikan program-program keagamaan nan alah dirancang dari jauh hari. Diharok an dengan adonyo realisasi dari program-program nan diranang tu mambuek kota Padang manjadi kota nan religius sasuai jo Visi Pemerintah Kota Padang.


Katiko ambo buka aplikasi tik-tok kini isinyo banyak padusi nan bagoyang-goyang, bagoyang dengan pakaian nan tabuka bahkan adolo nan pakai jilbab tapi bajunyo sangaik ketat dan mampacaliak lekukan tubuahnyo. Sakatiko languang ambo taingek jo ceramah kapatang ko. Isi ceramahnyo adolah awak kini alah samakin dakek jo hari akhir. Tando-tandonyo alah banyak nan bisa awak caliak sacaro langsuang. Diantaronyo padusi kini lah banyak nan ndak punyo raso malu. Padohal seorang padusi ndak saharusnyo mode itu. Tapi ba a lai. Alah emang dituliskan lo dalam kitab suci awak mode itu. Mudah-mudahan awak dan keluarga dijauhan dari sifat-sifat nan mambuek awak jauah dariNya.


Kini film nan di buek dek Indonesia indak kalah ancak dari pado film dari lua takah dari Amerika jo Korea. Salah ciek film nan rancak dan sangek disaranan manontonyo adolah flm bajudul Miracle in Cell No 7. Film nan sadang viral, diman-mano urang mambahas film ko, di instagam, tik-tok bahkan di kaleh urang mambahas film ko adolah film adaptasi, sabalumnyo alah banyak nan ma adaptasi film ko kini Indonesia salah cieknyo. Film ko bacarito tantang saurang ayah nan punyo katabatehan, bisa dikecekan ayah ko disabilitas. Iko carito pajuangan saurang anak nan mampajuangan hukum nan adia. Dimano ayahnyo ko di tuduah mambunuah dan mandapekan hukuman mati. Sangkek itu inyo masih ketek, walaupun ayah nyo alah indak ado nyo tatap bajuang mambarasiahan namo ayahnyo. Film ko ancak bana ditonton apo lai kalau samo ayah. Film ko maianan dek artis nan kamampuan ektingnyo rancak, musiknyo elok dan pambaokan caritonyo rapi sahinggo awak bisa manghayati film ko. Karano itu marilah basamo awak manonton film nan iek ko karano banyak pajaran didalamnyo.


Kopi, adolah minuman hasilseduhan incek kopi yang alah disangrai dan dialuihan sahinggo jadi kopi bubuak, sasudah jadi kopi bubuak ko barulah bisa disaduah jo aia angek dan siap untuak diminum. Sabananyo kopi ko bukan hanyo sakadar tren dari sisi medis minuman ko nyatanyo punyo banyak kabaikan untuak tubuah. Di Indonesia ado banyak jenis kopi, ado namonyo kopi arabika gayo, toraja, kintamani, ampai bajawa jo babagai karakter khas. Mamang banyak babagai riset yang manyabuikan bahwa kafein pada kopi indak ancak untuak tubuah. Tapi banyak pulo yang mamandang sisi positifnyo. Babarapo manfaat minum kopi adolah mancagah panurunan fungsi kognitif, mangurangi rasiko diabetes, maningkekan energi jo mood.


Duo bulan lalu ambo alah salasai dari pantai ancol, tapi rasonyo nio lai kasitu. Pantai ancol tampek lawas tapi ndak pernah sepi pangunjuan do. Salain dek gara-gara tiket masuak nyo yang murah di kawasan pantai ancol ko juo membebaskan pangunjuang nyo untuak mambaok makanan dan minuman dari lua. Hal itu juo yang mambuek pangunjuan betah wisata alam kasiko selain dari sajuik nyo dan ancak pamandangan nyo. Hari ko ambo nio ka pantai ancol lo baliak untuak pikinik basamo jo keluargo ambo. Semilir angin yang sajuak taraso lamak bana untuak piknik disiko. Panorama pemandangan pantai ancol ko ancak juo jadi ambo kasiko lo baliak.


Ndak paralu jauah jauah ka selandia baru atau ka negara negara nan ado di benua eropa untuak manikmati kaindahan alam danau saparti nan acok kito liek di film film . sumatera barat mampunyoi danau kamba alahan panjang nan ndak kalah mampesona. danau kamba alahan panjang barado di kabupaten solok. katiko tibo di kawasan wisata tasuguah pamandangan duo danau nan posisinyo badampiangan jo jarak 300 meter. meski badakekan dan baukuran nyaris samo, kaduo danau mamiliki kadalaman nan babeda. danau diateh kadalamannyo sakitar 44 meter sadangkan danau di bawah kadalamannyo mancapai 886 meter. Uniknyo, dasar aia danau diateh ko samo jo parmukaan aia danau dibawah.


Ado banyak janih olahraga nan bisa di karajoan di rumah dan punyo banyak manfaat untuak mambantuak tubuah. Salah cieknyo adolah sit-up. Olahraga sit-up adolah olahraga nan banyak di lakuan dek urang-urang. Karano sit-up ko sangek mudah di karajoan, indak lamo, dan indak butuah tampek khusus sarato nan paliang pantiang sit-up indak paralu manggunoan alek. Jadi sit-up di kaajoan jo posisi lalok manilantang, posisi kaki di takuak dan tangan di latak di balakang kapalo. Salanjuiknyo awak dorong badan awak untuak jago sampai ka posisi duduak tanpa maubah posisi tangan jo kaki, kamudian baliak ka posisi lalok lik. Lakuan hal iko barulang kali. Olahraga ciek ko sangek baguno untuak malatiah otot paruik sarato mangetekan paruik kaano nyo bisa mambaka lamak di paruik. Karano itulah sit-up banyak di karajoan dek padusi-padusi nan nio manguruihan paruik.


Lambah Harau adolah sabuah lambah nan ado di Kota Payakumbuah di Kab. Limo Puluah Koto, Provinsi Sumatera Barat. Diapik dek deuo bukik cadas tarjal nan katinggiannyo mancapai 150 meter. Lambah Harau manyajian pamandangan nan dramatis, indak kalah jo pamandangan- pamandangan ala Eropa. Bajalan-jalan santai di sakitar Lambah Harau sangaik manyanangan, jo udaro nan masih segar, awak bisa mancaliak rancaknyo alam sakitar. Tabiang-tabiang granit nan manjulang tinggi jo bantuaknuo nan unik mangaliliangi lambah. Tabiang-tabiang granit nan tarjal ko mampunyoi katinggian 80m sampai 300m. Dari mulai saaik mamasuaki Lambah Harau, awak akan dimanjoan jo hamparan sawah dan kaindahan alam lainnyo sapanjang jalan.


Bagi den manakar bahan makanan manggunoan sendok takar paralu bana, supayo raso makanan atau minuman nan dibuek punyo raso nan indak barubah-ubah sahinggo bisa manjadi resep nan tetap. Apolagi bagi den nan sabananyo indak talampau ebaik mamasak, manakar pakai feeling atau diagak-agakan rasonyo kurang tapek. Kini, lah banyak tasadio di tampek balanjo online ataupun di toko-toko pacah balah nan manggaleh sendok takar. Biasonyo dalam ciek set sendok takar itu, ado 6 buah sendok takar dari ukuran nan ketek sampai nan gadang. Sabaiaknyo piliahlah bahan sendok takar dari bahan plastik nan aman untuak makanan, atau dari bahan stainless steel nan indak mudah bakarek.


Lari pagi adalah salah satu jenis olahraga aerobik. Artinyo, aktivitas fisik ko menghasilkan energi dari hasil pembakaran oksigen dengan glukosa atau lemak tubuh. Lari pagi biasonyo manjadi rutinitas kebugaran jasmani sebagian urang sabalum mamulai aktivitas harian. Salain mambantu membakar kalori, ado sejumlah manfaat lari pagi yang bisa didapek, apolagi kalau dilakukan satiok hari. Lari pado pagi hari bisa menyegarkan tubuh karano udaro yang labiah sajuak. Salain itu, olahraga di pagi hari bisa mambuek tubuh labiah punyo energi sahinggo kito labiah semangat dalam mamulai aktivitas. Olahraga pagi biasonyo dilakukan katiko jam 6 sampai 9 pagi, atau katiko udaro masih dalam keadaan fresh.


Malam hari pasti dingin nak labiah lamak kalau awak minum yang angek-angek dan satiok ambo nio minum yang angek pasti ambo cari sekoteng. Sakoteng ko khas jawa tengah minuman nyo ko barisi kacang-kacang an, roti tawar dan minuman ko angek pakai jo susu jadi pas bana untuak awak yang sadang kedingan soalnyo selain lamak minuman ko efektif untuak mambuek tubuh awak angek. Malam ko ambo langsuang mambali sakoteng ko soalnyo minuman angek yang ambo suko yo sakoteng ko salah satunyo. Wakatu ambo ka tampek urang jual sakoteng ko langsuang se disapo jo apak tu soalnyo nyo alah hapal bana jo ambo dek acok bana kasiko.


Lisa saat itu barada di sebuah acaro seminar nan diadakan oleh kampusnyo. Saat itu inyo duduk di samping perempuan nan indak  iya kenal. Namun karano ado beberapa materi nan kurang tadanga sahinggo Lisa mananyakan ka urang tuh sebelahnyo takait materi  nan disampaikan oleh pembicaro tasabuik. Semenjak itu Lisa barkawan jo Dinda dan saling follow di sosial media. Karano mamiliki minat nan sama di bidang wirausaha Lisa sering bana mananyo pendapek Dinda takait usaha nan saat iko sadang inyo jalani. Satalah 6 bulan kemudian Lisa dan Dinda nan sering bana chattingan di sosial media mamutuihkan untuak bartemu langsung dan manghabiskan waktu barsama untuak bardiskusi dan belajar sahinggo mereka dapek mamahami lebih dalam lagi takait minat mereka dalam bidang wirausaha. Karano mandapek feedback nan baik  mereka saling mamanfaatkan  mereka manjadi seurang kawan.


Al-qur'an diturunkan ado nan sacaro langsuang ado nan baansua-ansua. Sacaro langsuang diturunkan dek Allah pado malam Lailatul Qadr dan sacaro baansua-ansua kapado nabi Muhammad. Sejarah turunnyo Al-Qur'an nan baansua-ansua ko dibagi manjadi 2 periode. Periode pertamo disabuik dengan periode Mekkah (sabalum nabi hijrah) dan periode kaduo disabuik dengan periode Madinah (setelah nabi hijrah). salamo periode Mekkah, ayat yang diturunkan kebanyakan tentang akidah (tentang keimanan) dan tentang tauhid (dasar ajaran agama Islam). Pado periode ko tadapek 86 surat nan diturunkan salamo 12 tahun 5 bulan. Sedangkan pado periode Madinah ayat nan diturunkan kebanyakan tentang Muamalat (hubuangan manusia sabagai makhluk sosial), tentang syariah (aturan kehidupan dalam Islam), dan hukum Islam. Pado periode ko ado 28 surat nan diturunkan dek Allah dalam jangko wakatu 9 tahun 9 bulan. Ayat Al-qur'an nan terakhir diturunkan dek Allaah adolah surah Al-Maidah ayat 5.


Untuak kalian nan punyo hobi mamasak cocok bana untuak maningkek an kemampuan kalian dan jadilah seorang koki atau head cook. Profesi ko adolah profesi patamo nan paliang dikenal dan di incar untuak kalian nan suko mamasak. Tugas koki akan taraso labiah ringan untuak kalian nan suko bakambang dalam hal masak-mamasak, inyo mengelola banyak macam hal di dapua, mulai dari nio manyadioan makanan atau minuman apo, mamiliah-miliah bahan, mamasak dan mengkreasikan nyo supayo ancak. Indak hanyo ancak tapi hidangan yang lamak juo. Profesi ko indak untuak padusi se do tapi laki-laki bisa juo. Artinyo profesi Koki ko cukuik manjanjikan, jadi untuak kalian nan nio bakambang dan suko bana mamasak bisa mencubo untuak manjadi koki.


Ndak ado nan salah kalau kalian punyo hobi jalan-jalan. Hobi jalan-jalan manjadi salah jiko kalian ndak mengatur pengeluaran satiok melakukan perjalanan sahinggo melebihi anggaran. Banyak urang nan manyalahgunoan hobi jalan-jalan hanya untuak mandapek pengakuan dari urang banyak. Ingin taliek samo jo kawan-kawan lain nan suko liburan tiok minggu jo keluarga. Padahal keuangan ndak memungkinkan untuak jalan-jalan satiok minggu. Jadi paralu kepintaran dan kelihaian dalam mengatur keuangan untuk anggaran jalan-jalan tadi. Kalau anggaran hanyo cukuik liburan dalam kota cukuik dalam kota se. Jan bapasoan untuak ka lua kota. Hobi tu kegiatan nan buek awak sanang bukan kegiatan nan mambarek an dan mamusiangan diri. Jadi kok jalan-jalan bisuak jan lupo untuak mangatur anggaran sasuai kemampuan yo sanak.


Ado 4 caro mudah bagi kalian untuak mambali reksadana di Bibit, salah satu nyo adolah dengan manggunokan virtual account BNI. langkah-langkah nan harus dilakukan adolah nan pertao masuak ka situs bibit, cek rekomendasi robo, dan takan investasi sekarang. Setelah itu kalian harus mamasuak an nominar order, dan takan Beli dan dengan manceklis syarat ketentuan. Kok lah salasai piliah Virtual Account, kamudian piliah nan BNI nyo, dan bayar. Kok lah salasai mangarajoan langkah tu mako beko akan kalua detail pesanan awak dan disitu akan kalua lo nomor Virtual Account nan harus wak baiya lewat BNI. Terakhir tingga transfer se pakai atma tau mobile banking BNI kalian.


Mungkin ndak sadoalah urang pernah marasoan lalok di hotel. Ado juo urang nan alun pernah ka hotel jadi ndak tau baa caro check in, dan ado pulo urang nan pernah nginap di hotel tapi bukan inyo salamo ko yang check in. Buat yang ndak tau baa caronyo check in kamar hotel bisa mangikuik an prosedur sebagai barikuik. Patamo Datan  ka resepsionis yang ado di loby hotel, kaduo tunjuak kartu indentitas atau KTP awak, katigo isi se formulir yang inyo agiah, tarakhir lanjuik an validasi data. Mudah saban nyo untuak check in hotel kalian bisa mancubo surang. Tantunyo kalau awak liburan ka tampek wisata dan bamalam awak paralu lalok di hotel untuak beristirahat.


Dingin-dingin bantuak kini ko emang lamak nyo minum nan angek-angek, sekoteng contohnyo. Sekoteng mudah didapekan dima se. Awak bisa bali di panjua sekoteng kaliliang atau di panjua kaki limo. Buek nan suko kalua malam pasti acok caliak panjua sekoteng. Sekoteng cocok diminum wakatu udaro dingin tarutamo malam hari karno rasonyo nan angek dari aia jahe dan manih dari susu kental manih. Minuman iko pun punyo isian nan baragam, dari pacar cina, potongan roti tawa, kacang hijau, dan kacang tanah. Salain maangekan badan, minum sakoteng pun bisa manganyangan paruik. Sekoteng biaso dibuek angek-angek tapi sairing perkembangan zaman kini ado lo sekoteng dingin.


Salain basket, ekskul bidang olahraga di sikola biasonyo ado juo voli. Voli adolah olahraga bola gadang nan dimainkan dek duo tim. Masiang-masiang tim biasonyo barisi 6 pamain di dalam lapangan. Olahraga bola voli dimainkan dengan 2 sampai 3 set. Masiang-masiang set mancari tim nan labiah dulu mandapekkan 25 poin. Jikok dalam satu set kaduo tim bamain imbang 24-24 maka tim nan bisa unggul 2 poin labiah dulu adolah tim nan manang. Dalam ciek tim bola voli, biasonyo mampunyoi seorang libero. Libero iko katiko bamain manggunokan saragam nan babeda jo kawan-kawannyo nan lain. Dalam paraturan bola voli, seorang libero indak buliah maambiak servis.


Sania jo adiaknyo suko bana mambaco komik. Suatu hari kawan sania marekomendasian ka sania kalau ado tampek mambaco komik nan sedang naiak daun bana kini. Webtoon namonyo. Webtoon ko adolah aplikasi tampek mambaco komik nan bisa di install di hp. Di dalamnyo ado banyak pilihan komik nan bisa dibaco, kebanyakan dari komiknyo gratis, tapi ado lo nan babayia jo koin. Awak bisa mamiliah bahasonyo, ado Bahaso Indonesia, Inggris, Thailand, hingga bahaso Cino. Pambuek komiknyo pun berasal dari berbagai negara, untuak webtoon nan babahaso Indonesia kebanyakan diisi dek webtoon-webtoon dari Korea dan Indonesia. Webtoon ko emang asalnyo dari Korea. Di Aplikasinyo ado pulo fitur untuak mamiliah genre komik apo nan nio awak baco. Kebanyakan webtoon terbit sakali saminggu, tapi ado pulo nan labiah. Sasudah mancubo mambaco komik di webtoon babarapo hari, Sania pun marekomendasian webtoon ko ka adiaknyo.


Ayo kito datangi objek wisata nan ado di Indonesia tarutamo objek wisata nan indak banyak diketahui dek urang-urang. Dengan kito mandatangi objek wisata tacuruak di Indonesia, samo sajo kito lah memperkenalkan objek wisata nan ado di Indonesia kapado dunia. Salah satu objek wisata nan harus diviralkan adolah Kapulauan Kei nan talatak di Maluku. Kapulauan Kei namonyo mungkin dah satenar objek wisata Pulau Mandeh di Sumatera Barat. Kapulauan Kei masih jarang didatangi dek wisatawan sahinggo kondisinyo masih asri dan barasiah. Di siko kito akan disuguahi kaindahan alam. Salah satunyo adolah Pantai Ngurtafur nan acok dijadikan tampek migrasi dek buruang pelikan dari Australia. Satalah tahu kaunggulan-kaunggulan Kapulauan Kei, jadi bilo kalian akan datang ka sinan?


Donat nan tabuek dari kantang umumnyo labiah lambuik daripado donat nan hanyo tabuek dari tapuang. Proses pambuatannyo cukuik mudah pulo, Partamo, siapan tampek untuak mancampua adonan. Masuakan tarigu, kantang, susu bubuak, jo gulo. Tambahan ragi, kuniang talua, jo aia dingin. Campua adonan sampai kalis pakai mixer. Salanjuiknyo masuakan mantega jo garam, campua adonan sampai elastis. Sabalum di bantuak, diaman adonan sampai mangambang. Satalah mangambang, bagi-bagi adonan, dan bantuak manjadi donat. Satalah tacetak sadonyo, tutuik baliak pakai serbet sampai adonan mangambang baliak. Siapan panci cakuang, angekan minyak goreng, goreng donat nan alah dicetak tad sampai agak kacoklatan kaduo sisinyo. Satalah masak, angek dan tirihan donat. Latakan donat diateh piriang, agiah tabuaan gulo aluih atau selai coklat, dan donat siap dimakan.


Cristiano ronaldo adolah pamain bola yang dapek dipastian banyak urang di saluruah dunio ko tau jo namonyo. Tamasuak ambo yang manjadian critiano ronaldo sabagai olahragawan favorit dari bidang sepak bola. Cristian ronaldo adolah pamain bola profesional  asal portugal yang bamain di klub portugal. Manuruik babarapo fans mangecek an bahwa cristian ronaldo adolah pamain tabaik sapanjang maso. Banyak urang yang satuju jo komentar-komentar mengenail hal iko. Tabukti juo jo banyak gol yang inyo dapek an labiah dari pamain yang lain dalam waktu yang singkek. Palatiah dari klub inyo pun, mangandalan cristiano ronaldo sebagai pamaian tabaik. Kareno itu juo ambo suko, apolai parangai inyo yang elok dan tampan.


Ngeri-Ngeri Sedap adolah film terbaik tahun 2022. Walaupun ambo indak terlalu mangarati dengan dunia film, tapi ambo barani mangecek kalau film iko sangaik rancak dan layak untuak ditonton. Film Ngeri-Ngeri Sedap telah berhasil mancampua aduakkan parasaan penonton katiko manonton film iko. Film iko telah berhasil manyatukan komedi jo kesadiahan sacaro pas. Komedi dalam film iko mampunyoi porsi nan pas, indak balabiahan, tapi indak kurang juo. Baitu juo dengan kasadiahan dalam film iko. Kasadiahan nan dihadirkan pun porsinyo pas, tapi mampu mambuek aia mato jatuah katiko manontonnyo. Salain itu pamiliahan pemeran dalam film iko pun sangaik pas. Urang-urang nan bamain dalam film ko adolah urang-urang asli Sumatera Utara nan marupokan latar balakang dari film tersebuik.


Salah satu film terkenal dari Indonesia adolah parahu karteh. Parahu karteh adolah film nan diadaptasi dari novel karya Dee Lestari nan mampunyoi judul samo. Parahu karteh marupokan film nan mampunyoi genre romantis. Pemeran dari film parahu karteh adolah Maudi Ayunda dan Adipati Dolken. Maudy Ayunda berperan manjadi Kugy di dalam film ko. Kugy adolah adolah seorang gadih nan lucu dan aneh. Kugy picayo kalau dirinyo adolah utusan dari neptunus. Samantaro Adipati Dolken berperan manjadi Keenan. Film iko mancaritokan tantang Kugy nan jatuah cinto kapado Keenan. Kugy dan Keenan batamu katiko kuliah dan bapisah saat lulus. Film iko mampunyoi adegan ikonik yaitu saat Kugy malatakkan jarinyo di ateh kapalo mambantuak sabuah antena.


Jenis-jenis laptop, nan pertamo ado yang namonyo notebook adolah komputer jinjing (laptop) ko baukuran 10 inci. Kaduo ado namonyo netbook nan marujuak pado spesies komputer jinjiang nan mampunyoi spesifikasi tatntu. Sabuah netbook umunyo manggunoan prosesor intel atom. Jenis komputer jinjiang ko baukuran ketek, biasaonyo jo layar di bawah 12 inci dan barek kurang labiah 1 kg. Netbook mulai populer katiko Asus mangaluakan produk banamo Eee PC. Katiko tu, komputer jo harago murah ko manggunoan hardisk layaknyo sabuah media panyimpanan portable USB Flash Disk (USB), jo kapasitasnyo nan radanah 4GB. Katigo mainstream mampunyoi prosesor nan digunoan bantuak Intel Core i5, i3 jo Core 2 Duo, memori minimal 2 GB, mampunyoi Drive dan manulis DVD, keyboard baukuran panuah atau satidaknyo 80% dari labanyo surang. Kaampek ado tablet PC mampunyoi layar sentuh sahinggo bisa diputa dan murah dibaok kamano sajo.


Bakarajo tiok hari sampai indak bisa olahraga dan mambuek badan manjadi labiah banyak sakik dek monoton mancaliak layar komputer dapek pulo banyak manimbuakan banyak panyakik baru di badan. Urang nan di kantua bisa malakuan olahraga nan ringan katiko di kantua. Peragangan di badan tiok 30 minik. Takadang posisi duduak di kantua lamo-lamo manjadi bungkuak dan manjadi postur badan manjadi indak rancak. Lakuan peragengan tangan, pinggag sampai kapalo untuak mampelancara parederan darah dek duduak talampau lamo. Olahraga lainnyo bisa pulo naiak turun tangga. Lakuakan gerakan naiak turun tangga 10 minik tiok hari. Jadi indak ado alasan untuak indak baolahraga maskipun di kantua sakalipun.


Kawan ambo inyo ko rancak kalau di danga-dangan suaronyo kalau nyanyi, tapi inyo ko pamalu jadi ketek bana suaronyo. Urang nan pernah mandanga inyo banyanyi pasti satuju kalau inyo ko punyo ciri khas yang rancak dari suaronyo. Padohal banyanyi ko adolah hobi kawan ambo cuman inyo indak picayo diri untuak tampil di hadapan urang apolai urang nan rami. Ambo maajak inyo pai ka cafe untuak mangawanan inyo banyanyi di cafe tu, ambo pakso kawan ambo sambil mendampingi di dakek inyo supayo ado kawan. Akhirnyo kini kawan ambo ko alah berani tampil dan sanang menjalani hobi yang bermanfaat. Untuak kalian yang punyo hobi jan malu untuak mangecek an dan malakukannyo yo.


Banyak olahragawan di Indonesia nan mamiliki semangat juang nan tangguah dalam mancapai cita-citanyo. Berdasarkan wawancara para atlet manuruik ambo wajar se urang ko bisa mancapai titik nan nyo dapek an yaitu sabagai sang juara karano perjuangannyo ndak lo mudah . Satiok harinyo ndak pernah nan lapeh dari latihan dan latihan. Ado wakatu luang pasti urang ko selalu manfaatkan waktunyo untuak latihan. Apolai katiko pertandingan alah dakek. Sado tanago tacurahkan supayo bisa mandapek an hasil maksimal yaitu maraiah juara sahinggo ndak hanyo mambuek bangga diri surang, tapi bisa lo buek bangga keluarga, bahkan bangsa dan negara. Semoga ka mukonyo banyak atlet-atlet baru nan bamunculan di Indonesia.


Upacara Ngaben adolah salah satu upacara adat dari Bali. Ngaben adolah bagian dari rangkaian acara keagamaan umat Hindu dan dikenal dengan upacara Pitra Yadnya. Upacara ngaben ko upacara nan ditujukan untuak para leluhurnyo nan alah maningga atau baru maningga dengan caro mambaka jenazahnyo atau dikremasi. Tujuan dari ngaben ko sendiri adolah untuak manyucikan dan mabarasiahan badan haluih (atma) nan alah maninggakan badan kasanyo (jasad). Kebetulan bagi kalian nan alah bosan dengan wisata alam Bali, cocok untuak ikuik paket tour kami karano kami ndak hanyo manyadiokan destinasi perjalanan ka tampek wisata alam se tapi juga wisata budaya Bali, sahinggo kalian bisa dengan langsuang manyaksikan upacara adat bali saroman Ngaben.


Ado satu olahraga nan sangaik ambo sukoi sajak ambo smp, yaitu futsal. Futsal marupokan olahraga tim nan dimainkan limo lawan limo di lapangan. Futsal dimainkan sabanyak duo babak dengan masiang-masiang babak dibari waktu 20 minik barasiah. Waktu barasiah dalam futsal mampunyoi artian katiko partandingan baranti karano suatu insiden atau bola kalua, maka waktu ikuik baranti. Urang nan partamo kali mangenalkan futsal adolah Juan Carlos Ceriani. Juan Carlos mampopulerkan futsal partamo kali di Kota Montevideo, Uruguay pado tahun 1930. Konsepnyo nan unik, mambuek futsal ditarimo dengan positif di Amerika Selatan, tarutamo Brasil. Kamudian pado tahun 1965, partandingan futsal tingkek internasional partamo diadokan Di Amerika Selatan. Dan nan manjadi juara katiko itu adolah paraguay.


Mancaliak rumah urang yang di muko rumahnyo ado tanaman Bunga Bougenville tacaliak ancak bana. Wakatu itu ambo mancalaiknyo pas sedang lari pagi, kan kalau ambo lari pagi kadang rute bajalannyo baganti-ganti. Pas bana salah fokus ambo mancaliak tanaman bungo bougenville itu, akhirnyo ambo mamutuskan untuak nio mananam bungo itu juo. Kareno bungo itu memang ancak untuak bungo hiasan di paga rumah. Memang tanaman itu manjadi pamanih paga rumah awak, ambo tanyo-tanyo juo lah ka urang nan manjua bungo itu. Baa caro mananamnyo, pas tau ambo langsuang mananam bungo itu. Dirumah wakatu itu banyak juo nan manolongan ambo. Banyak bana warnonyo tanyato salain warno pink, cuman ambo nio yang warno pink se nyo.


Rambutan adolah makanan yang dinanti babuah nyo waktu ambo ketek, soalnyo rambutan ko kalau awak makan pasti ndak nio baranti rasonyo soalnyo lamak. Rambutan ko banyak lo macamnyo ado yang warno hijau masih mantah tapi kalau awak makan bisa juo rasonyo masam, ado warno kuniang pas dimakan rasonyo masam saketek tapi hampia taraso manih nyo, adu juo yang  merah nan alah masak rambutan iko lah yang manih bana. Rambutan dari yang asam sampai yang manih lah ambo rasoan sadonyo jadi bagi ambo lamak-lamak se tapi hati-hati se tagigiak kulik nyo soalnyo paik. Taragak jo rambutan pas bana di pasa ado urang jualan rambutan dapek lah ambo yang merah, rasonyo manih.


Keluarga gadang ambo maadoan raun basamo waktu libur panjang patang ko. Liburan tu kami pai raun ka Pantai Carocok di Pasisia Selatan. Kami manyewa bus pariwisata untuak pai ka sinan dek rami nan ka ikuik, kiro-kiro 20 urang labiah. Bus pariwisata nan kami sewa nan paliang ancak tipe bisnyo. Tampek duduaknyo lueh. Dalam busnyo ado lo layar jo mikrofon untuak karaoke, jadi di sapanjang jalan kami karaoke baganti-gantian. Bus ko sakali-sakali baranti di tampek singgah untuak bali makan atau kalau nio sholat. Perjalanan ka Pantai Carocok sakita 5 jam-an. Lasuah pulo di bus nan isinyo keluarga wak sadonyo. Jadi rasonyo rami dan ribuik, ado nan maota, ado nan manyanyi, ado nan lalok se sapanajang jalan, pokoknyo lasuah bana.


Salah satu liburan ambo nan bakasan dan sulik ambo lupokan sampai kini adolah katiko ambo pai liburan ka Yogyakarta. Waktu itu adolah partamo kali ambo mandatangi malioboro nan terkenal itu. Tanyato malioboro sasuai jo apo nan dicaritokan dek urang-urang. Di malioboro banyak angkringan nan bisa ditamui. Rato-rato angkringan di malioboro manjua makanan nan samo, yaitu penyetan. Lauaknyo pun baragam ado ayam, ikan, itiak, dan ciek nan alum pernah ambo cubo sakalipun, yaitu buruang dara. Salain angkringan, di suduik-suduik malioboro dapek ditamui juo urang nan mangaleh baju-baju dengan tulisan i love jogja. Kamudian ado juo hotel-hotel dengan hargo nan baragam. Pokoknyo malioboro sangaik rancak dan pantas dijadikan tampe wisata.


Wakatu kuliah di Bandung, Nilam suko bana makan sate asin padeh. Kini inyo alah lulus dan karajo di Jakarta. Nilam taragak bana jo sate asin padeh, tu akhirnyo inyo mancubo mambuek sate tu surang. Nilam manyiokan bahan takah dagiang ayam filet, bawang merah, bawang putiah, lado kutu, kemiri, jahe, garam dan gulo. Dagiang ayam dipotong-potong Nilam ketek-ketek. Untuak bumbunyo, sado bahan digiliang aluih lalu ditumih sampai matang. Abih itu nilam manyampuan bumbu jo dagiang ayam lalu didiaman 30 minik. Salamo manunggu, Nilam manyiokan teflon untuak jadi tapek pamanggangan satenyo. Dagiang nan alah didiaman tu ditusuakan ka tusuak sate lalu dipanggang. Nilam sanang bana karno bisa mambuek sate asin padeh surang.


Sepakbola marupokan olahraga paliang populer di dunia. Manuruik data, sepakbola digemari oleh labiah dari 4 miliar urang di dunia. Penggemar sepakbola tersebar di saluruah dunia. Asia dan Eropa adolah duo benua nan manjadi pasa dari olahraga sepakbola. Di saluruah dunia, satiok urang pasti ado urang nan bamain sepakbola. Bahkan bukan hanyo bamain, tapi manonton. Salah satu bukti dari populernyo olahraga sepakbola adolah banyaknyo urang nan manonton sepakbola walaupun di jam-jam istirahat. Contohnyo adolah partandingan piala dunia. Piala dunia biasonyo tayang di Indonesia pado jam 10 malam ka ateh. Namun, hal itu indak mambuek urang barhanti nonton piala dunia. Dengan banyaknyo penggemar sepakbola di dunia, tantu mambuek kalian tertarik untuak mancubonyo bukan?


Es krim adolah makanan dingin nan rasonyo manis. Es krim banyak dikonsumsi saaik hari angek untuak manurunan suhu tubuah dan karongkongan taraso labiah sajuak. Indak hanyo disukoi manusia, tapi hewan juo suko. Sabagai pacinta hewan, kadang wak maagiahan apo nan wak makan untuak hewan pulo, kadang tanpa wak tau bahwo sabananyo makanan itu indak buliah dikonsumsinyo. Misalnyo es krim nan indak buliah dikonsumsi dek anjiang karano pencernaan anjiang kasulitan untuak mancerna susu nan alah diolah. Kanduangan gulo di es krim tinggi pulo, dan babarapo es krim ado nan manganduang xylitol, yaitu pamanih buatan nan babahyo untuak anjiang. jadi, sabaiaknyo agiahlah makanan ka anjiang makanan nan emang diparuntuakan untuak inyo.


Tetap di dalam ruangan  hinggo guncangan baranti dan kalualah katiko sudah aman. Panlalitian manunjuak an bahwa banyak urang taluko karano meraka bausaho untuak manuju lokasi nan babeda atau bausaho ka lua bangunan. Waspadai sagalo kamungkinan nan timbua akibek arusa pendek. Jaan manggunoan lift. Katiko di lua ruangan, tetaplah di lua. Jauhi dari gedung, lampu jalan atau jaringan bakabel, katiko di lua, tetaplah di lua hinggo guncangan baranti. Bahayo paliang gadang barado langsuang di lua bangunan. pado pintu kalua, exterior sapanjang dindiang lua. Di dalam kandaraan, manapi dan baranti capek, tetap tingga di dalam kendaraan. hindari baranti di dakek atau bawah bangunan, pohon, jabatan ataupun jariangan bakabel. Katiko tajebak di dalam raruntuahan , jaan manyaloan api, jaan manggarik atau apo pun nan manimbuakan dabu, tutuik muluik dunsanak jo sapo tangan atau kain, munculkan usaro pado pipa atau dindiang sahinggo tim SAR dapek mancari posisi dunsanak.


mamelokan barang nan rusak ko emang indak karajo yang mudah do. namun apobilo awak ado wakatu luang nan banyak mako indak ado salahnyo untuak awak mancubo baraja mamelokan barang barang tu surang. salain malatiah katarampilan tangan, awak bisa lo mahemat pitih untuak mambali barang nan baru. Lakuanlah pamelokan barang ko sacaro hati hati supayo indak tajadi hal hal nan indak diinginkan. matian talabiah dahulu colokan listrik sabalum awak ka mamulai mambongka barang elektronik. hindari karajo di ruangan nan galok dan pastian awak manggunoan paralatan nan tapek katiko malakuan parbaikan. salalu parhatian hal hal ketek nan bakal mancilakoan awak nanti nyo.


Sholat limo waktu hukumnyo wajib bagi sado umat Islam. Bagi yang mangarajoan mandapek pahalo, sedangkan bagi yang sangajo maninggaan sholat akan mandapek doso. Sholat limo waktu marupokan salah satu dari limo rukun Islam. Allah manurunkan perintah mangarajoan sholat limo waktu katiko peristiwa Isra Mikraj, yaitu perjalanan Nabi Muhammad SAW dari Mekkah ka Masjid Al Aqsa di Yerussalem hingga dinaikkan ka langit ketujuh atau Sidratul Muntaha. Peristiwa Isra Mikraj digambarkan sabagai perjalanan fisik dan spiritual bagi nabi Muhammad SAW. Sholat limo waktu ko wajib dilaksanakan dek atiok Muslim yang alah manginjak usia dewsa (pubertas), kecuali berhalangan dek sakik kareh, gangguan kejiwaan, haid dan hal lainnyo.


Amak jo uni ambo adolah salah satu palaku wirausaha. Uni ambo mambukak toko baju khusus perlengkapan pramuka dan baju sakolah di muko rumah, baitu pulo amak ambo nan mambukak toko baju nan khusus manjua babagai pakaian kantua. Tapi, satalah amak ambo tiado tapek satalah ambo lulus di pakuliahan, kini ambo aambiak alih toko amak nan alah lumayan banyak palanggannyo. Partamanyo sampek ragu karano rasonyo indak ka pandai manghadapi urang nan ka balanjo, sarato babarapo model pakaian kantua nan banyak bantuaknyo payah untuak tau. Untuangnyo dek banyak nan maagiah samangek sarato banyak pangatahuan dek uni, akhinyo mambaranian manjalankan bisanis pakaian nan alah masuak 3 tahun. Awalnyo rasonyo barek karano bisa hampia ado saminggu indak ado nan balanjo sampai maraso kurang mampuni untuak malanju annyo. Tapi, sadonyo tantu butuh proses dan balajar.


Tradisi tahun baru imlek indak lengkap rasonyo kalau indak malakuan upacaro Cap Go Meh. Istilah Cap Go Meh ko barasa dari dialek hokkian yang bararti sacaro bahaso adolah 15 hari salasai dari imlek. Upacaro ko rutin dilaksanoan satiok tanggal 15 di bulan patamo. Langkah apo se yang awak lakuan untuak malaksanoan upacaro ko adolah sabagai barikuik. Patamo makan malam basamo, kaduo mamasang lampion, katigo berpakaian yang sadoalahnyo merah untuak manyambut keberuntungan, mambaok persembahan barupo kue keranjang, tarakhir manunaikan sambahyang untuak maucap syukur dan maminta keselamatan. Orang tionghoa dulu mayakini bana bahwo anak ketek yang indak nio makan kue keranjang ko akan mandapek an mato nyo belekan.


Salah satu atlet kebanggaan Indonesia yaitu Taufik Hidayat nan marupokan mantan pemain bulutangkis tunggal putra asal Indonesia. Klub pertamonyo yaitu sgs elektrik Bandung.Tahun 2002 pelaksanaan Asian Games nan dilakukan di Busan alah mambawanyo keluar manjadi juara cabang olahraga bulutangkis. Pado tahun 2004 inyo mangikuti Olimpiade Athena di mana inyo keluar sabagai pemenang karano alah mangalahkan atlet dari Korea salatan. Karena kemenangannyo itulah inyo dinobatkan sabagai peringkat pertamo pado saat itu. Dan di tahun 2005 karirnyo samakin Cemerlang karano alah mangalahkan juara dunia saat itu di pertandingan gelar kejuaraan dunia BWF. Karena pertandingan itu inyo samakin dikenal di saluruh dunia sabagai atlet nomor 1 cabang olahraga bulutangkis. Lalu katiko inyo mangikuti Asian Games tahun 2006 di Doha,  Taufik Hidayat pun kembali maraih gelar peringkat pertamo dalam cabang olahraga iko.


Kamera na partamo kali dapek tabali dulu pado tahun 2000-an adolah kamera jadul dari Cannon. Dulu punyo kamera adolah sabuah kamewahan surang nan didapek karona indak kasado urang bisa mambali dek harago nan maha. Indak tau bakpo caro nan tapek mamabiak foto, indak tau pancahayoan nyo bakpo, angle kamera nan sambarangan dan nan paliang pantiang dulu tu alah dapek foto muko urang nan nampak dalam kotak ketek di kapalo kamera. Banyak momen nan di foto tapi hanyo babarapo nan dicetak karano indak ado nan rancak. Mamoto dulu katiko uni baralek, urang ulang tahun di rumah, dan acara pai jalan-jalan sakolah. Pangalaman nan lamo tapi masih bisa dikanang dek ado nyo bukti barupo foto.


Salah satu tantangan dari bisnis thrift shop yaitu manamukan supllier stok barang. Tantunyo, urang-urang mengingikan harago yang ketek tapi dengan kualitas rancak. Menemukan supplier yang cocok bisa menjadi hal yang payah. Salah satu yang bisa bisa dilakukan adalah mangunjungi pasa barang bekas. Dengan mangunjungi langsuang, kalian pun bisa babincang-bincang jo pemilik lapak mengenai suppliernyo. Tantunyo indak sadonyo pemilik lapak nio maagiah informasi tasabuik, namun indak adi salahnyo mancubo. Tapi biasonyo kalau lah langganan di suatu toko, indak jarang lo pemilik tu maagiah tau supplier produk thriftnyo. Babarapo contoh tampek pasar barang bekas di ibukota yaitu pasa Senen, Metro Indah Plaza, Blok M, dan pasa Kebayoran Lamo.


Sairiang bajalannyo wakatu, banyak merek atau brand yang balomba dalam inovasi produk nyo. Sahinggo persaingan pun samakin arek, konsumen pun acok binguang katiko nio mambali hp dan harus manantuan yang ma kan diaambiak. Walaupun mode tu ado brand yang bisa kalian jadian piliahan dan indak usah diraguan lai kualitasnyo. Hp samsung contoh nyo banyak bana keunggulan dari brand asal korea ko, yang awak samo-samo tau keawetan produknyo indak usah diraguan lai. Kareno lamo bana rusak bahkan alah batahun-tahun pun banyak yang mangakui hp nyo masiah bisa dipakai. Mangko dari itu, piliahlah handphone merek samsung ko. Kareno banyak keunggulan dan bisa awet bana awak mamakainyo.


Katiko ambo maraso stres hal nan ambo lakuan untuak mailangan stres tu adolah dengan manyanyi. Pernah pas malam hari ambo stres bana rasonyo kareno tugas yang ambo buek sulik bana rasonyo. Kalau di taruih an tugas tu, indak ka bisa kareno ambo indak mambuekyo dengan tanang. Jadi utak ambo tu taporsir sampai mambuek ambo stres rasonyo. Kalau alah mode itu indak elok lai kalau ambo paksoan. Jadi manyanyi lah caro ambo untuak mailangan stres dan caro iko memang mampu bana maatasi raso stres ko. Mungkin ado urang nan mungkin terlena dek kareno mandanga lagu, kalau ambo memang mandanga lagu tu tuntuak manyanyi bantuak urang karaokean surang.


Laptop adolah komputer nan manggarik (bisa dipindahan-pindahan) nan baukuran relatif ketek dan ringan, bareknyo bakisa antaro 1-6 kg, tagantuang ukuran bahan, dari spesifikasi laptop tasabuik, latop dapek digunoan dalam lingkungan nan babeda dari komputer. Itu alah tamasuak layar, keyboard, dan trackpad atau trackball, nan bafungsi sabagai mouse. Karano laptop dimaksuik an untuak digunoan di mano sajo, laptop mampunyoi baterai nan mamungkinkan untuak baoperasi indak pakai adaptor daya nan mamungkinkan untuak manggunoan daya dari stopkontak jo mangisi baliak baterai. Laptop signifikasi labiah hemat daripado komputer desktop, tatapi kamajuan teknologi manufaktur alah mamungkinkan laptop malakukan hampia samo jo komputer PC desktop. Bahkan, laptop high-end acok malakukannyo labiah elok daripado komputer desktop nan mampunyoi spesifikasi randah.


Alquran adolah wahyu Allah SWT yang diturunan kapado Nabi Muhammad SAW melalui malaikat jibril sebagai pantunjuak bagi umaik manusio. Al-quran adolah kalam Allah yang sampurno, yang mamuek semuo kitab-kitab samawi yang diturunan kapado rasul sabalum Nabi Muhammad. Didalam alquran sagalo hal tentang muko bumi ko ado didalamnyo, yang mancaritoan satiok kejadian. Manuruik ambo batua adonyo panjalehan tentang kitab-kitab yang ado sabalumnyo hanyo diparuntuakkan kapado nabi-nabi tatantu dan kitab-kitab itu hanyo untuak umaik nabi tasabuik dan kitab-kitab tasabuik alun sampurno sampai diturunkannyo Alquran sebagai panyampurnaan kitab sabalumnyo. Al-quran juo adolah sumber dari sagalo kebaikan yang akan mambaok kepada surga Allah. Alquran juo sebagai sumber manuntut ilmu.


Kamera memang baguno untuak awak nan suko bafoto atau nan suko mamfotoan urang atau sesuatu. Salah satu kamera nan banyak disukoi juo adolah kamera mirrorles. Jadi kamera mirolles ko adolah kamera nan indak mampunyoi cermin seperti kamera DSLR. Namun indak usah khawatir kareno kualitas gambar yang dihasialkan setara kareno image sensor yang digunoan samo gadang nyo. Labiah rinci nyo ciri dari kamera mirolles ko adolah ukurannyo bisa dikecek an ketek atau sadang lah tagantuang urang nan mangiroannyo kareno relatif ketek, kamera ko ringan, lensa nyo bisa diganti-ganti, hasil bidikannyo juo indak jauh babeda jo kamera DSLR. Oleh kareno itu banyak juo urang nan nio mambali kamera iko.


Ndak banyak nan tau tentang profesi ahli gizi di Indonesia. Padohal ahli gizi ko punyo peran penting dalam mangatur gizi nan masuak kadlaam tubuah pasien. Ahli gizi merupakan tenaga spesialais nan karajonyo maagiah saran dan informasi ka pasien mengenai hal nan bahubuangan jo gizi dan nutrisi nan berkaitan jo diagnosis atau masalah kasehatan. Ahli gizi ko bias ditamui di rumah sakik atau perusahaan nan bagerak dibidang produksi makanan. Ahli gizi ko bisa lo jadi penyuluh gizi atau konselor gizi. Penyuluh gizi biasonyo maagiah penyuluhan dan informasi ka individu atau masyarakat mengenai gizi, sadangkan konselor gizi karajonyo mambantu seseorang untuak mangenali, memotivasi, dan mangatasi masalah gizi nan sadang dihadapi oleh klien tasabuik. Jadi kalau awak marao ado masalah dalam makanan dan gizi atau nio batanyo-tanyo soal makanan, saancaknyo pailah konsul ka ahli gizi ko.